П Р О Т О К О Л   № 28

Днес, 28.09.2021 г. година от 10:00 часа се проведе редовно заседание на Общински съвет – Враца, чрез видеоконферентна връзка. 

Присъстваха 35 общински съветника.

По уважителни причини от заседанието отсъстваха г-н Венелин Петров и г-жа Хенриета Георгиева.
Д-р Владимир Христов разпредели функциите на зам.-председателите на Общински съвет – Враца, както следва: г-жа Цветелина Николаева замества д-р Христов по време на изказванията му и ще отговаря за гласуването, г-жа Диляна Давидкова ще измерва времето за изказване. Г-жа Цветелина Николаева изчита списъка с поименното гласуване и съобщи на присъстващите, че уведомления по надлежния ред за отсъствие от редовно заседание на Общински съвет – Враца са представили г-н Венелин Петров и г-жа Хенриета Георгиева.
Д-р Владимир Христов обяви кворум и откри заседанието в съответствие с чл. 49, ал. 1 от Правилника за организацията и дейността на Общински съвет – Враца, неговите комисии и взаимодействието му с общинска администрация.


Д-р Христов обяви, че в изпълнение на чл. 21, ал. 3 изр. 2 от Правилник за организацията и дейността на общински съвет – Враца, неговите комисии и взаимодействието му с общинската администрация докладва Заявление от Диляна Давидкова общински съветник, с което напуска групата на ЗНС в Общински съвет – Враца, при което с оглед разпоредбата на чл. 19, ал 3 от Правилника при падане броя на съветниците под минимума, същата група преустановява своето съществуване и това ще бъде отразено в Регистъра на групи общински съветници.
Д-р Христов допълни, че на всички общински съветници е разпространен предварително проект за дневен ред, както и че в последствие са постъпили допълнително две предложения от Кмета на Община Враца – г-н Калин Каменов, едното за промяна на структурата на Общинска администрация– Враца при намаляване на общата численост на администрацията и другото за одобряване на Меморандум за сътрудничество между Община Враца и Община Болгаре, Република Италия
Д-р Владимир Христов направи предложение – относно промяна на структурата на Общинска администрация– Враца да стане т. 5, а Меморандум за сътрудничество между Община Враца и Община Болгаре да стане т. 15 от Дневния ред и точките от 5 до 13 да се преномерират.
Д-р Христов даде думата за предложения за изменения и допълнения на дневния ред за дневен ред за заседанието. Такива не се направиха.

Д-р Владимир Христов подложи на гласуване направените от него предложения.
ЗА – 35

ПРОТИВ – няма

ВЪЗДЪРЖАЛИ СЕ – няма

Предложението се приема.
Д-р Христов подложи на гласуване целия проект за нов дневен ред.

ЗА – 35

ПРОТИВ – няма

ВЪЗДЪРЖАЛИ СЕ – няма

Предложението се приема.
1. Питания на общински съветници.

2. Утвърждаване на класиране от проведен публичен подбор за избор на Управител на „Екопроект” ООД – Враца.









Докладва: д-р Владимир Христов










Председател на Общински съвет

3. Отпускане еднократна финансова помощ от Общински съвет – Враца на граждани на Община Враца, по утвърдени правила на ПК по здравеопазване и социални дейности.










Докладва: д-р Иво Ралчовски









Общински съветник

4. Изменение  на бюджета на Община Враца за 2021 година.
Докладва: Калин Каменов

Кмет на Община Враца
5. Одобряване на промяна на структурата на Общинска администрация– Враца при намаляване на общата численост на администрацията.

Докладва: Калин Каменов

                                                                                               Кмет на Община Враца
6. Информация за текущото изпълнение на бюджета на Община Враца за полугодието на 2021 година.

Докладва: Калин Каменов

Кмет на Община Враца

7. Програма за енергийна ефективност на Община Враца за периода 2021 – 2030 г.

Докладва: Калин Каменов

Кмет на Община Враца

8. Одобряване на задание и разрешаване изработването на проект за Подробен устройствен план – парцеларен план за елементи на техническата инфраструктура, за обект: „Частична реконструкция с промяна трасе на въздушна мрежа НН ТП 2, клон А и изнасяне на електромерни табла с. Веслец, община Враца“ .

           





Докладва: Калин Каменов

Кмет на Община Враца

9. Одобряване на Подробен устройствен план – парцеларен план за елементи на техническата инфраструктура, за обект: „Външно ел. захранване с кабел 1 kV на обект за складова дейност в УПИ 79 за складова дейност /ПИ с идентификатор по КККР 12259.648.79/, кв. 648, м. „Гладно поле“, по плана на гр. Враца, община Враца“.










Докладва: Калин Каменов

Кмет на Община Враца

10. Допускане изработването на проект за Подробен устройствен план - план за регулация и застрояване (ПУП-ПРЗ) за промяна на предназначението на земеделска земя, поземлен имот с идентификатор, № 12259.127.27, находящ се в 
м. „Умарски бряг“, землището на гр. Враца и обособяването му в нов урегулиран поземлен имот в новообособена устройствена зона „Предимно производствена“.

           







Докладва: Калин Каменов

Кмет на Община Враца

11. Предоставяне безвъзмездно за стопанисване и управление на недвижими имоти, общинска собственост, находящи се на територията на община Враца, на Общинско предприятие „Социални дейности“–Враца, необходими за нуждите и дейността на разкритите клубове на пенсионерите
.









Докладва: Калин Каменов

Кмет на Община Враца

12. Продажба на земя - частна общинска собственост, съставляваща поземлени имоти, находящи се в населени места на територията на община Враца, в полза на собствениците на законно построените върху нея сгради.









Докладва: Калин Каменов

Кмет на Община Враца

13. Продажба на общински жилища по реда на Наредбата за условията и реда за управление и разпореждане с общински жилища.

           








Докладва: Калин Каменов

Кмет на Община Враца

14. Даване на съгласие за отправяне на искане чрез Областен управител на област Враца за внасяне на предложение в Министерски съвет на Република България, за вземане на решение за предоставяне за безвъзмездно управление на Община Враца, за срок от 10 години, на недвижими имоти – държавна собственост, върху които е разположен Развлекателен парк „Леденика”.







 

Докладва: Калин Каменов

Кмет на Община Враца

15. Одобряване на Меморандум за сътрудничество между Община Враца и Община Болгаре, Република Италия.









Докладва: Калин Каменов

Кмет на Община Враца

16. Питания на граждани.

17. Разни.   

 Д-р Христов по решение на Председателския съвет даде думата на г-жа Диляна Давидкова, относно напускането й на групата на Земеделски народен съюз.
Д-р Христов, обяви че Заявлението е докладвано и групата на Земеделски народен съюз вече не съществува. Преминаваме към т. 1 от дневния ред, като на предходното заседание не са постъпили питания, така че отговори няма да се представят.
1. Питания на общински съветници. 


Питания отправиха:


М. Янков: „В качеството си на Общински съветник до мен достигна питане, от страна на жители,  живущи в село Чирен, относно състоянието на пътната настилка на новоизградения път за с. Чирен. Само месец след пускането му в експлоатация пътят е видимо напукан, а на места по-дълбоките пукнатини вече са заляти с течен асфалт. 

Притесненията на пътуващите са свързани с това, че за пръв път от няколко десетилетия насам се ремонтира този път, похарчени са немалко средства за възстановяването му, а той вече се руши. 

В тази връзка е и моето питане – упражняван ли е контрол върху начина на изграждане на пътя и какви действия ще предприеме Община Враца за неговата поддръжка?“


Г-н К. Каменов отговори на поставеното питане от г-н М. Янков


Ст. Стаменов: „При срещите ми с граждани на гр. Враца, беше повдигнат въпроса за извозването на строителните и други отпадъци до 1 тон от площадките за събиране. Питането ми е, дали е възможно да бъде създаден график за извозването на въпросните отпадъци по райони, като съответно бъдат уведомени гражданите живущи в съответните райони за този график, и бъде забранено изхвърлянето на тези отпадъци до 3 дни преди извозването им от автомобилите на ОП „БКС – Враца“?“

Г-н К. Каменов отговори на поставеното питане от г-н Ст.Стаменов

Цв. Дамяновска: „Питането ми е  свързано във връзка с дейността на общинските предприятия, които съществуват на територията на Община Враца. Искам да помоля администрацията, чрез кмета да получа отчетите за приходи и разходи  на дейността на ОП „БКС – Враца“, ОП „Обредни дейности“ - Враца и  ОП „Социални дейности“, за периода 2020 г. и първото полугодие на 2021 г., и вторият подвъпрос към това е да се направи анализ на таксите, които плащат съгражданите ни, дали отговарят на услугите, които ние предлагаме?“

Л. Генов: „Имам два въпроса: 1. На 7 септември би трябвало да е отворена оферта за „Закупуване на машина за подрязване на клони по банкетите на пътя“, има ли резултат от тази оферта, какво е решението и ще имаме ли такава машина? 2. Какво става с ремонта на пътя Враца-Габаре, който трябваше да бъде реновиран? Има ли резултат, няма ли, има ли пари и какъв ще бъде живота на този път?“

За доклад по т. 2 от дневният ред на заседанието, г-жа Цв.Николаева – зам.-председател на Общински съвет – Враца даде думата на д-р Владимир Христов – Председател на Общински съвет Враца.
2. Утвърждаване на класиране от проведен публичен подбор за избор на Управител на „Екопроект” ООД – Враца.











Докладва: д-р Владимир Христов










Председател на Общински съвет

Р Е Ш Е Н И Е  № 459

Относно: Утвърждаване на класиране от проведен публичен подбор за избор на Управител на „Екопроект” ООД - Враца

ОБЩИНСКИ СЪВЕТ

На основание чл. 21, ал. 1, т. 9, чл. 21, ал. 2 от ЗМСМА и чл. 10, ал. 1, т. 5, чл. 40 и чл. 41 от Наредбата за реда за упражняване правата на собственост на Община Враца в търговските дружества, Решение на Комисия, избрана с Решение № 406 по Протокол № 25 от 29.06.2021 г.  на Общински съвет – Враца и при мотиви изложени в докладната записка

РЕШИ:

1. Утвърждава предложеното класиране от проведен публичен подбор за избор на Управител и възлагане управлението на „Екопроект” ООД – Враца с ЕИК 106580212, от комисия избраната с Решение № 406 по Протокол № 25 от 29.06.2021 г.  на Общински съвет – Враца. 
2. Възлага на временния управител на дружеството да свика общо събрание на  „Екопроект” ООД – Враца по реда на чл. 23 от Дружествения договор, като в дневния ред да бъде предвиден изборът на Мирослав Петров Комитски за Управител на „Екопроект” ООД – Враца съгласно утвърденото класиране по предходната точка и да бъде предложен за утвърждаване приетият от Общински съвет - Враца с Решение № 406 по Протокол № 25 от 29.06.2021г. проект договор за управление.

РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 27: Анг.Иванов, В.Василев, Вл.Христов, Гр.Темнишки, Д.Димитрова, Д.Давидкова, Д.Пеев, Д.Динков, Ек.Илиева, Иво Ралчовски, Ир.Иванова, Кр.Ангелов, М.Цветков, М.Ангелов, М.Калистратов, М.Янков, Н.Василев, Н.Велчовска, Н.Николов, Р.Петков, С.Александрова, Св.Арнаудов, Ст.Стаменов, Т.Георгиева, Т.Милева, Хр.Младенова и Цв.Николаева.

ПРОТИВ – 4: Б.Ничев, Л.Генов, М.Младенов и Цв. Дамяновска.
ВЪЗДЪРЖАЛИ СЕ – 2: Б. Банчев и Г.Генов.
ПРОЕКТЪТ ЗА РЕШЕНИЕ СЕ ПРИЕМА

По т. 3 от дневния ред на заседанието, д-р Владимир Христов – Председател на Общински съвет – Враца даде думата на от д-р Иво Ралчовски - Председател на ПК по здравеопазване и социални дейности.
3. Отпускане еднократна финансова помощ от Общински съвет – Враца на граждани на Община Враца, по утвърдени правила на ПК по здравеопазване и социални дейности.










Докладва: д-р Иво Ралчовски










Общински съветник

Р Е Ш Е Н И Е  № 460

Относно: Отпускане еднократна финансова помощ от Общински съвет – Враца на граждани на Община Враца по утвърдени правила на ПК по здравеопазване и социални дейности
ОБЩИНСКИ  СЪВЕТ

На основание чл. 21, ал. 1, т. 23 от ЗМСМА, Правила и критерии за отпускане на еднократна финансова помощ на граждани на Община Враца и при мотиви изложени в предложението
РЕШИ:

Дава съгласие за отпускане на еднократна финансова помощ на лицата, подали:

1.Заявление с Вх. № 9400-0-11342/23.08.2021г. в размер на 150.00 лв. (сто и петдесет лева);

2.Заявление с Вх. № 9400-0-11632/27.08.2021г. в размер на 100.00 лв. (сто лева);

3.Заявление с Вх. № 9400-0-11807/31.08.2021г. в размер на 300.00 лв. (триста лева);

4.Заявление с Вх. № 9400-0-11796/31.08.2021г. в размер на 100.00 лв. (сто лева);

5.Заявление с Вх. № 9400-0-12331/09.09.2021г. в размер на 280.00 лв. (двеста и осемдесет лева).

РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 33: Анг.Иванов, Б.Ничев, Б.Банчев, В.Василев, Вл.Христов, Вл.Лакова, Г.Генов, Гр.Темнишки, Д.Димитрова, Д.Давидкова, Д.Пеев, Д.Динков, Ек.Илиева, Иво Ралчовски, Ир.Иванова, Кр.Ангелов, Л.Генов, М.Цветков, М.Ангелов, М.Калистратов, М.Младенов, М.Янков, Н.Василев, Н.Велчовска, Н.Николов, Р.Петков, С.Александрова, Св.Арнаудов, Ст.Стаменов, Т.Георгиева, Т.Милева, Хр.Младенова и Цв.Николаева.

ПРОТИВ – 0

ВЪЗДЪРЖАЛИ СЕ – 0

ПРОЕКТЪТ ЗА РЕШЕНИЕ СЕ ПРИЕМА

По т. 4 от дневния ред на заседанието, д-р Вл.Христов, даде думата на г-н Калин Каменов – Кмет на Община Враца.
4. Изменение  на бюджета на Община Враца за 2021 година.

Докладва: Калин Каменов

Кмет на Община Враца

Р Е Ш Е Н И Е  № 461

ОТНОСНО: Изменение  на бюджета на Община Враца за 2021 година

ОБЩИНСКИ СЪВЕТ

          На основание чл.21, ал.2 от Закона за местното самоуправление и местната администрация, във връзка с чл. 21, ал.1, т.6 от Закона за местното самоуправление и местната администрация, чл.124, ал.1, ал.2 и ал.3 от Закона за публичните финанси,  чл.44, ал.1, ал.2 и ал.3 от Наредбата за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на бюджета на Община Враца и при мотиви, изложени в предложението
РЕШИ:

Одобрява изменения по бюджета на Община Враца за 2021 година, както следва:

1. Одобрява структурни промени по приходната част на бюджета в увеличение на приходната част на бюджета в частта местни дейности с 98 523 лв., в т.ч.:

1.1. Одобрява увеличение с 95 661 лв. по приходната част на бюджета в местни дейности в увеличение на приходите  по § 24-00 „Приходи и доходи от собственост“, в т.ч. по § 24-04 „Нетни приходи от продажби на услуги, стоки и продукция“, администрирани от ОП „Обредни дейности“.

1.2. Одобрява увеличение с 20 400 лв. по приходната част на бюджета в местни дейности в увеличение на приходите по § 27-00 „Общински такси“, в т.ч. по § 27-29 „Други общински такси“, админинстрирани от ОП „Обредни дейности“.

1.3. Одобрява намаление по приходната част на бюджета в местни дейности по § 37-00 „Внесени ДДС и други данъци върху продажбите“ (-) със 17 538 лв., в т.ч. в увеличение на планираните средства по § 37-01 „Внесен ДДС (-)“ с 15 944 лв. и по § 37-02 „Внесен данък върху приходите от стопанска дейност на бюджетните предприятия (-)“ с 1 594 лв.

2. Одобрява увеличение със 106 000 лв. по разходната част на бюджета в местни дейности и в дофинансирани делегирани от държавата дейности, в т.ч.:    

2.1. Одобрява увеличение с 30 000 лв. на операциите с нефинансови активи (разходна позиция) за обект „Инженеринг – проектиране, СМР, упражняване на авторски надзор и сертифициране на детски площадки на територията на град Враца“ по § 52-00 „Придобиване на дълготрайни материални активи“ в местна дейност 619 „Други дейности по жилищното строителство, благоустройството и регионалното развитие“ с източник на финансиране от преходен остатък.

2.2. Одобрява увеличение с 65 000 лв. на операциите с нефинансови активи (разходна позиция) за „Закупуване на трактор за ОП БКС“ по § 52-00 „Придобиване на дълготрайни материални активи“ в местна дейност 619 „Други дейности по жилищното строителство, благоустройството и регионалното развитие“ с източник на финансиране от преходен остатък.

2.3. Одобрява увеличение с 3 000 лв. на операциите с нефинансови активи (разходна позиция) за обект „Контролно-измервателни прибори и автоматика по част „Електро“ на спортна зала в СУ „Христо Ботев“, в т.ч.: „Инженеринг – проектиране, СМР и упражняване на АН за обект: „Контролно-измервателни прибори и автоматика по част „Електро“ на спортна зала в СУ „Христо Ботев“ 18 050 лв. и за упражняване на строителен надзор на обект: „Контролно-измервателни прибори и автоматика по част „Електро“ на спортна зала в СУ „Христо Ботев“ 150 лв.“ по § 52-00 „Придобиване на дълготрайни материални активи“ в местна дейност 714 „Спортни бази за спорт за всички“ с източник на финансиране от преходен остатък.

2.4. Одобрява увеличение с 8 000 лв. на операциите с нефинансови активи (разходна позиция) за обект „Закупуване на високопроходим автомобил за дейности по горско стопанство“ по § 52-00 „Придобиване на дълготрайни материални активи“ в местна дейност 829 „Други дейности по селско и горско стопанство, лов и риболов“ с източник на финансиране от преходен остатък.

3. За осигуряване на увеличението по т.2, одобрява намаление със 106 000 лв. по разходната част на бюджета в местни дейности, в т.ч.:    

3.1. Одобрява намаление с 59 000 лв. на операциите с нефинансови активи (разходна позиция) за обект „Закупуване на специализиран сметосъбиращ автомобил за нуждите на ОП БКС“ по § 52-00 „Придобиване на дълготрайни материални активи“ в местна дейност 623 „Чистота“ с източник на финансиране от преходен остатък.

3.2. Одобрява намаление с 25 000 лв. на операциите с нефинансови активи (разходна позиция) за обект „Придобиване на високопроходим автомобил за общинска администрация“ по § 52-00 „Придобиване на дълготрайни материални активи“ в местна дейност 122 „Общинска администрация с източник на финансиране от преходен остатък.

3.3. Одобрява намаление с 2 000 лв. на операциите с нефинансови активи (разходна позиция) за обект „Нагреватели за улуци в сградата на общината“ по § 52-00 „Придобиване на дълготрайни материални активи“ в местна дейност 122 „Общинска администрация“ с източник на финансиране от преходен остатък.

3.4. Одобрява намаление с 5 000 лв. на операциите с нефинансови активи (разходна позиция) за обект „Закупуване на 2 броя помпи за топлофикационната система в Младежки дом“ по § 52-00 „Придобиване на дълготрайни материални активи“ в местна дейност 369 „Други дейности за младежта“ с източник на финансиране от преходен остатък.

3.5. Одобрява намаление с 15 000 лв. на операциите с нефинансови активи (разходна позиция) за обект „Лекотоварен автомобил за „Общинска собственост“ по § 52-00 „Придобиване на дълготрайни материални активи“ в местна дейност 619 „Други дейности по жилищното строителство, благоустройството и регионалното развитие“ с източник на финансиране от преходен остатък.

4. Одобрява увеличение със 192 лв. на операциите с нефинансови активи (разходна позиция) и компенсирани промени между плановите показатели за обект „Трансфер по бюджета на Община Враца за обект: Укрепване и корекция на р. Лиляшка – с. Лиляче, за подобряване проводимостта при средни и високи води с обща стойност 127 594 лв., по ПМС № 250 от 04.09.2020 г.“ по § 51-00 „Основен ремонт на дълготрайни материални активи“ в делегирана от държавата дейност 284 „Ликвидиране на последици от стихийни бедствия и производствени аварии“. Одобрява с увеличението от 192 лв.  по § 51-00 „Основен ремонт на дълготрайни материални активи“ да се дофинансира със собствени приходи делегирана от държавата дейност 284 „Ликвидиране на последици от стихийни бедствия и производствени аварии“ с източник на финансиране от преходен остатък, било: 

„Трансфер по бюджета на Община Враца за обект: Укрепване и корекция на р. Лиляшка –            с. Лиляче, за подобряване проводимостта при средни и високи води с обща стойност                   127 594 лв., по ПМС № 250/04.09.2020 г., в т.ч.: 

· Укрепване и корекция на река Лиляшка, за подобряване проводимостта при средни и високи води, с. Лиляче, община Враца на стойност 124 705 лв.

· Упражняване на строителен надзор за обект: Укрепване и корекция на река Лиляшка, за подобряване проводимостта при средни и високи води, с. Лиляче, община Враца на стойност 1 276 лв.

· Упражняване на авторски надзор за обект: Укрепване и корекция на река Лиляшка, за подобряване проводимостта при средни и високи води, с. Лиляче, община Враца на стойност 1 613 лв.“ , става:

„Трансфер по бюджета на Община Враца за обект: Укрепване и корекция на р. Лиляшка –               с. Лиляче, за подобряване проводимостта при средни и високи води с обща стойност 127 786 лв., от които.: 127 594 лв. по ПМС № 250/04.09.2020 г. и 192 лв. допълнително финансиране със собствени приходи , в т.ч.: 

· Укрепване и корекция на река Лиляшка, за подобряване проводимостта при средни и високи води, с. Лиляче, община Враца на стойност 122 956 лв.

· Упражняване на строителен надзор за обект: Укрепване и корекция на река Лиляшка, за подобряване проводимостта при средни и високи води, с. Лиляче, община Враца на стойност 1 230 лв.

· Упражняване на авторски надзор за обект: Укрепване и корекция на река Лиляшка, за подобряване проводимостта при средни и високи води, с. Лиляче, община Враца на стойност 3 600 лв., от които: 3 408 лв. по ПМС № 250/04.09.2020 г. и 192 лв. допълнително финансиране със собствени приходи.“

5. За осигуряване на увеличението по т.4, одобрява намаление със 192 лв. на  операциите с нефинансови активи (разходна позиция) за обект „Авторски надзор“ по § 51-00 „Основен ремонт на дълготрайни материални активи“ в местна дейност 619 „Други дейности по жилищното строителство, благоустройството и регионалното развитие“ с източник на финансиране от преходен остатък.

6. Одобрява увеличение с 452 лв. на операциите с нефинансови активи (разходна позиция) за обект "Строителен надзор на обект „Изграждане на параклис в с. Върбица, кв.67а, УПИ I, по плана на село Върбица" по § 52-00 „Придобиване на дълготрайни материални активи“ в местна дейност 745 „Обредни домове и зали“ с източник на финансиране от преходен остатък.

7. За осигуряване на увеличението по т.6, одобрява намаление с 452 лв. на  операциите с нефинансови активи (разходна позиция) за обект „Строителен надзор“ по § 51-00  „Основен ремонт на дълготрайни материални активи“ в местна дейност 619 „Други дейности по жилищното строителство, благоустройството и регионалното развитие“ с източник на финансиране от преходен остатък.

8. Одобрява увеличение с 5 877 лв. на операциите с нефинансови активи (разходна позиция) за обект "Обследване за енергийна ефективност на сградите на ДГ „Радост“ и ДГ „Слънце“ по § 51-00 „Основен ремонт на дълготрайни материални активи“  в местна дейност 311 „Детски градини“ с източник на финансиране от преходен остатък.

9.  За осигуряване на увеличението по т.8, одобрява намаление с 5 877 лв. на  операциите с нефинансови активи (разходна позиция) за обект „Енергийни обследвания за общински обекти“ по § 51-00 „Основен ремонт на дълготрайни материални активи“ в местна дейност 619 „Други дейности по жилищното строителство, благоустройството и регионалното развитие“ с източник на финансиране от преходен остатък.

10. Одобрява увеличение с 2 040 лв. на операциите с нефинансови активи (разходна позиция) за обект "Изготвяне на инвестиционен проект и упражняване на авторски надзор за асансьора в сградата на Регионална библиотека „Христо Ботев“ гр. Враца“ с обща стойност 2 040 лв., в т. ч.: за изготвяне на инвестиционен проект във фаза „техническа“ за подмяна на асансьорната уредба в сградата на Регионална библиотека „Христо Ботев“              гр. Враца 1 800 лв. и за упражняване на авторски надзор за всички части на инвестиционния проект, по време на извършване на строително-монтажните работи              240 лв.“ по § 52-00 „Придобиване на дълготрайни материални активи“ в местна дейност 589 „Други служби и дейности по социалното осигуряване, подпомагане и заетостта“ с източник на финансиране постъпления от други собствени средства. 

11. За осигуряване на увеличението по т.10, одобрява намаление с 2 040 лв. на  разходите по           § 10-00 „Издръжка“ в местна дейност 128 „Международни програми и споразумения, дарения и помощи от чужбина“ с източник на финансиране постъпления от други собствени средства.

12. Одобрява увеличение с 98 523 лв. по разходната част на бюджета в местна дейност 745 „Обредни домове и зали“, по бюджета на ОП “Обредни дейности“, осигурени от промените по т.1, в т.ч.:

12.1. Одобрява увеличение с 42 973 лв. на разходите по § 10-00 „Издръжка“.

12.2. Одобрява увеличение с 2 750 лв. на разходите по § 19-00 „Платени данъци, такси и административни санкции“.

12.3. Одобрява увеличение с 48 000 лв. на операциите с нефинансови активи (разходна позиция) за „Закупуване на Мини багер за дейностите на ОП „Обредни дейности“ по             § 52-00 „Придобиване на дълготрайни материални активи“ с източник на финансиране постъпления от други собствени средства.

12.4. Одобрява увеличение с 4 800 лв. на операциите с нефинансови активи (разходна позиция) за „Изграждане на видеонаблюдение в гробищните паркове“ по § 52-00 „Придобиване на дълготрайни материални активи“ с източник на финансиране постъпления от други собствени средства.

13. Одобрява увеличение по разходната част на бюджета в местни дейности с 54 000 лв., в т.ч.:

13.1. Одобрява увеличение с 33 600 лв. на операциите с нефинансови активи (разходна позиция) за обект „Изготвяне на технически проект с включен авторски надзор за ДГ „Радост“ по § 51-00 „Основен ремонт на дълготрайни материални активи“  в местна дейност 311 „Детски градини“ с източник на финансиране постъпления от други собствени средства.

13.2. Одобрява увеличение с 20 400 лв. на операциите с нефинансови активи (разходна позиция) за обект „Изготвяне на технически проект с включен авторски надзор за ДГ „Слънце“ по § 51-00 „Основен ремонт на дълготрайни материални активи“  в местна дейност 311 „Детски градини“ с източник на финансиране постъпления от други собствени средства.

14. За осигуряване на увеличението по т.13, одобрява намаление с 54 000 лв. на разходите по  § 10-00 „Издръжка“ в местна дейност 128 „Международни програми и споразумения, дарения и помощи от чужбина“ с източник на финансиране постъпления от други собствени средства.

15. Одобрява увеличение с 3 200 лв. на операциите с нефинансови активи (разходна позиция) за „Закупуване на бензинова самоходна косачка за дейностите на ОП“ Спорт и туризъм“ по § 52-00 „Придобиване на дълготрайни материални активи“ в местна дейност 714 „Спортни бази за спорт за всички“ с източник на финансиране постъпления от други собствени средства, по бюджета на ОП „Спорт и туризъм“.

16. За осигуряване на увеличението по т.15, одобрява намаление с 3 200 лв. на разходите по            § 10-00 „Издръжка“  в местна дейност 714 „Спортни бази за спорт за всички“ по бюджета на ОП „Спорт и туризъм“.     

17. Одобрява увеличение с 3 400 лв. на операциите с нефинансови активи (разходна позиция) за „Закупуване на бариера за денонощна платена зона на площад „Христо Ботев“ по                      § 52-00 „Придобиване на дълготрайни материални активи“ в местна дейност 831 „Управление, контрол и регулиране на дейностите по транспорта и пътищата“ с източник на финансиране постъпления от други собствени средства, по бюджета на ОП „Паркинги и гаражи“.

18.  За осигуряване на увеличението по т.17, одобрява намаление с 3 400 лв. на операциите с нефинансови активи (разходна позиция) за обект “Закупуване на фургон наказателен паркинг ОП Паркинги и гаражи“ по § 52-00 „Придобиване на дълготрайни материални активи“ в местна дейност 831 „Управление, контрол и регулиране на дейностите по транспорта и пътищата“ с източник на финансиране постъпления от други собствени средства бюджета на ОП „Паркинги и гаражи“.     

19. Одобрява намаление със 17 310 лв. на разходите в местни дейности и дофинансирани делегирани от държавата дейности, по дейности и параграфи, съгласно Приложение № 3.3.

20. Одобрява увеличение със 17 310 лв. по разходната част на бюджета осигурени от намалението по т.19, в т.ч.:

20.1. Одобрява увеличение с 6 868 лв. на разходите по § 55-00 „Капиталови трансфери“ за обект „Гел апарат автоматичен за Медико техническа лаборатория по зъбопротезиране ЕООД  Враца“ в местна дейност 469 „Други дейности по здравеопазването“ с източник на финансиране постъпления от други собствени средства за предоставяне на Капиталов трансфер по чл.100, ал.1 и ал.2, т.1 от Закона за лечебните заведения на Медико техническа лаборатория по зъбопротезиране ЕООД Враца. Задължава Управителя на Медико техническа лаборатория по зъбопротезиране ЕООД Враца в едномесечен срок от предоставяне на трансфера да представи доказателства за целевото изразходване на средствата. Финансирането на лечебното заведение да се извърши в съответствие с изискванията на Закона за лечебните заведения и Закона за държавните помощи.

20.2. Одобрява увеличение с 1 394 лв. на разходите по § 02-00 „Други възнаграждения и плащания за персонала“ в местна дейност 866 „Общински пазари и тържища“.

20.3. Одобрява увеличение с 9 048 лв. на разходите по § 10-00 „Издръжка“  в местна дейност 619 „Други дейности по жилищното строителство, благоустройството и регионалното развитие“ за осигуряване на дейности по благоустрояване в населените места на Община Враца.

21. Преструктурира бюджетни звена финансирани със собствени приходи и от изравнителна субсидия: Общински пазари и тържища в местна дейност 866 „Общински пазари и тържища“, Техническо обслужване и Инспекторат в местна дейност 898 „Други дейности по икономика“ и дофинансирана делегирана от държавата дейност 122 „Общинска администрация“  и утвърждава:

21.1. Актуализирани разходи за заплати, численост на персонала и средни месечни брутни заплати за местните дейности за 2021 г., съгласно Приложение 3.1.

21.2. Актуализирано разпределение на плановите разходи за заплати за 2021 г., съгласно Приложение № 3.2.

22. Възлага на Кмета на Община Враца да отрази промените по бюджета на Община Враца за 2021 година, включително по Програмата за капиталови разходи за 2021 година, съгласно Приложения № 4, № 4.1 и № 4.2.

23. Промените да се отразят по пълна бюджетна класификация и по тримесечия.

РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 30: Анг.Иванов, Б.Банчев, В.Василев, Вл.Христов, Вл.Лакова, Гр.Темнишки, Д.Димитрова, Д.Давидкова, Д.Пеев, Д.Динков, Ек.Илиева, Иво Ралчовски, Ир.Иванова, Кр.Ангелов, Л.Генов, М.Цветков, М.Ангелов, М.Калистратов, М.Янков, Н.Василев, Н.Велчовска, Н.Николов, Р.Петков, С.Александрова, Св.Арнаудов, Ст.Стаменов, Т.Георгиева, Т.Милева, Хр.Младенова и Цв.Николаева.

ПРОТИВ – 3: Б.Ничев, М. Драганов и М.Младенов.
ВЪЗДЪРЖАЛИ СЕ – 1: Г.Генов.
ПРОЕКТЪТ ЗА РЕШЕНИЕ СЕ ПРИЕМА

По т. 5 от дневния ред на заседанието, д-р Вл. Христов, даде думата на г-н Калин Каменов - Кмета на Община Враца.
5. Одобряване на промяна на структурата на Общинска администрация– Враца при намаляване на общата численост на администрацията.

Докладва: Калин Каменов

                                                                                               Кмет на Община Враца
Р Е Ш Е Н И Е  № 462

ОТНОСНО: Одобряване на промяна на структурата на Общинска администрация– Враца при намаляване на общата численост на администрацията
ОБЩИНСКИ СЪВЕТ

На основание чл. 21, ал. 2, във връзка с чл. 21, ал.1, т. 2 от Закона за местното самоуправление и местната администрация и при мотиви, изложени в предложението

РЕШИ:


1. Oдобрява промяна на структурата на Общинска администрация – Враца при намаляване на общата численост на администрацията съгласно Приложение № 1, неразделна част от настоящето решение, считано от 01.11.2021 г.


2. Възлага на Кмета на Община Враца да предприеме необходимите действия за изготвяне на длъжностни разписания и устройствен правилник на администрацията съобразно решението, в сила от 01.11.2021 г.

РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 32: Анг.Иванов, Б.Ничев, Б.Банчев, В.Василев, Вл.Христов, Г.Генов,  Гр.Темнишки, Д.Димитрова, Д.Давидкова, Д.Пеев, Д.Динков, Ек.Илиева, Иво Ралчовски, Ир.Иванова, Кр.Ангелов, М.Цветков, М. Драганов, М.Ангелов, М.Калистратов, М.Младенов,  М.Янков, Н.Василев, Н.Велчовска, Н.Николов, Р.Петков, С.Александрова, Св.Арнаудов, Ст.Стаменов, Т.Георгиева, Т.Милева, Хр.Младенова и Цв.Николаева.

ПРОТИВ – 2: Л.Генов и Цв. Дамяновска.
ВЪЗДЪРЖАЛИ СЕ – 0

ПРОЕКТЪТ ЗА РЕШЕНИЕ СЕ ПРИЕМА
Приложение № 1                                                                                                                   

СТРУКТУРА

НА ОБЩИНСКА АДМИНИСТРАЦИЯ – ВРАЦА

РЪКОВОДСТВО

Кмет

Заместник – кмет култура, спорт,социални и младежки дейности, туризъм и инвестиции

Заместник – кмет устройство на територията

Заместник – кмет програми, проекти и обществени поръчки 

Заместник – кмет образование и здравеопазване

Секретар

ЗВЕНА ИЗВЪН ОБЩАТА И СПЕЦИАЛИЗИРАНА АДМИНИСТРАЦИЯ

Главен архитект – 1 щ. бр.

Звено за вътрешен одит – 3 щ. бр.
Финансов контрольор – 1 щ. бр.
ОБЩА АДМИНИСТРАЦИЯ – 56 щ. бр.
Отдел „Протокол и връзки с обществеността” – 3 щ. бр.
Дирекция „Административно обслужване и работа с кметствата“ – 24 щ. бр.

Отдел „Човешки ресурси“ – 3 щ. бр.
Дирекция „Финансово – счетоводна дейност” – 15 щ. бр.
Дирекция „Правни дейности и обществени поръчки”– 11 щ. бр.
СПЕЦИАЛИЗИРАНА АДМИНИСТРАЦИЯ – 75 щ. бр.
Отдел „Програми и проекти” – 8 щ. бр.

Дирекция „Строителство и инфраструктура” – 19 щ. бр.
Отдел „Устройствено планиране и контрол по строителството“ – 10 щ. бр.
Отдел „Инвеститорски контрол и опазване на околната среда“ – 8 щ. бр.
Дирекция „Местни данъци и такси”– 14 щ. бр.

Дирекция „Общинска собственост“ – 11 щ. бр.

Отдел „Гражданско състояние“ – 6 щ. бр.

Отдел „Култура, спорт, туризъм, социални и младежки дейности “ – 9 щ. бр.
Отдел „Образование и здравеопазване“ – 8 щ. бр.
КМЕТОВЕ НА КМЕТСТВА И КМЕТСКИ НАМЕСТНИЦИ  – 22 щ. бр.
ГЛАВНИ СПЕЦИАЛИСТИ В КМЕТСТВА  – 16 щ. бр.
ОБЩА ЧИСЛЕНОСТ НА АДМИНИСТРАЦИЯТА – 180 бр., в т.ч.: 

· Делегирана държавна дейност – 150 бр. 

· Дофинансирана държавна дейност – 30 бр. 

Изказаха се: М. Младенов, К. Каменов и М.Драганов.
По т. 6 от дневния ред на заседанието, д-р Вл. Христов, даде думата на г-н Калин Каменов - Кмета на Община Враца.
6. Информация за текущото изпълнение на бюджета на Община Враца за полугодието на 2021 година.
Докладва: Калин Каменов

Кмет на Община Враца
Р Е Ш Е Н И Е  № 463

ОТНОСНО: Информация за текущото изпълнение на бюджета на Община Враца за полугодието на 2021 година

ОБЩИНСКИ СЪВЕТ

В изпълнение на чл. 21, ал. 2 от Закона за местното самоуправление и местната администрация, във връзка с чл. 21, ал. 1, т.6 от Закона за местното самоуправление и местната администрация, чл. 137, ал.2 от Закона за публичните финанси и чл. 52, ал. 2 от Наредбата за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на бюджета на Община Враца и при мотиви, изложени в предложението

РЕШИ:

Приема Информация за текущото изпълнение на бюджета на Община Враца за полугодието на 2021 година, както следва:

1. По приходите, помощите, даренията, бюджетните взаимоотношения и финансирането на бюджетното салдо, съгласно Приложение № 1, със Справка №1 и Справка №2.

2. По разходите по делегирани отговорности, с разпределение по икономически признак, съгласно Приложение № 2, по функционален признак, съгласно Приложение № 3, по области на политики и бюджетни програми, съгласно Приложение № 14 и разходите в населените места с кметски наместници по делегирани отговорности с разпределение по икономически и функционален признак, съгласно Приложение № 15.
3. Информация за изпълнение на програмата за капиталовите разходи на Община Враца към 30.06.2021 г., съгласно Приложение № 4, Информация за разпределението на целевата субсидия за капиталови разходи, опредлена със ЗДБРБ за 2021 г. по обекти за строителство и основен ремонт, за придобиване на материални и нематериални дълготрайни активи и за проучвателни и проектни работи към 30.06.2021 г., съгласно Приложение № 4.1 и Информация за капиталовите разходи, финансирани с постъпленията от продажба на общински нефинансови активи към 30.06.2021 г., съгласно Приложение № 4.2.
4. Информация за изпълнението на проектите по европейски и национални програми, съгласно Приложение № 5.

5. Информация за изпълнението на Сметките за средства на ЕС по основни финансови показатели, съгласно Приложение № 6, в т.ч.: Информация за изпълнението на Сметките за средства от ЕС по основни финансови показатели без звената, прилагащи делегиран бюджет, съгласно Приложение № 6.1 и Информация за изпълнението на Сметките за средства от ЕС по основни финансови показатели за звената, прилагащи делегиран бюджет, съгласно Приложение № 6.2.

6. Информация за максималните размери на новите задължения и ангажименти към 30.06.2021 г., както следва:

	
	
	уточнен план
	отчет

	6.1.
	Максимален размер на новите задължения за разходи, които могат да бъдат натрупани през 2021 г.
	  49 755 774 лв.
	   15 537 131 лв.

	6.2.
	Максимален размер на ангажиментите за  разходи, които могат да бъдат поети през   2021 г.
	  51 596 549 лв.
	   17 458 767 лв.


7. Информация за състоянието на Общинския дълг към 30.06.2021 г., съгласно Приложение № 7.

8. Информация за просрочените задължения към 30.06.2021 г., съгласно Приложение  № 8 и Приложение № 9.

9. Информация за просрочени вземания към 31.12.2020 г., които са събрани към 30.06.2021 г., съгласно Приложение № 10.

10. Консолидирани отчети за касовото изпълнение на бюджета, сметките за средства от ЕС и сметките за чужди средства към 30.06.2021 г. и Сборна оборотна ведомост към 30.06.2021 г.
11. Информация за финансовите показатели на контролираните от общината лица в подсектор „Местно управление“, финансите на контролираните от общината дружества и задълженията им към Община Враца, съгласно Приложение № 11 и Приложение № 12. 

12. Информация за дълга на търговските дружества с общинско участие в капитала и контролираните от общината лица, чиито средства и операции не са включени в общинския бюджет, съгласно Приложение № 13.

РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 26: Анг.Иванов, Б.Банчев, В.Василев, Вл.Христов, Гр.Темнишки, Д.Димитрова, Д.Давидкова, Д.Пеев, Д.Динков, Ек.Илиева, Иво Ралчовски, Ир.Иванова, М.Цветков, М.Ангелов, М.Калистратов, Н.Василев, Н.Велчовска, Н.Николов, Р.Петков, С.Александрова, Св.Арнаудов, Ст.Стаменов, Т.Георгиева, Т.Милева, Хр.Младенова и Цв.Николаева.

ПРОТИВ – 4: Б.Ничев, Л.Генов,  М.Младенов и Цв. Дамяновска.
ВЪЗДЪРЖАЛИ СЕ – 3: Г.Генов, Кр.Ангелов и М.Янков. 
ПРОЕКТЪТ ЗА РЕШЕНИЕ СЕ ПРИЕМА


Изказа се: М. Младенов.

По т. 7 от дневния ред на заседанието д-р Владимир Христов, даде думата за доклад на г-н Цветан Стойчков – зам.-кмет на Община Враца.

7. Програма за енергийна ефективност на Община Враца за периода 2021 – 2030 г.
Докладва: Цветан Стойчков
Зам.-кмет на Община Враца
Р Е Ш Е Н И Е  № 464

Относно: Програма за енергийна ефективност на Община Враца за периода 2021 – 2030 г.
ОБЩИНСКИ СЪВЕТ

На основание чл. 21, ал. 1, т.12 и ал. 2 от ЗМСМА, във връзка с чл. 12, ал. 2 от Закона за енергийната ефективност и при мотиви, изложени в докладната записка
РЕШИ:

1. Приема Програма за енергийна ефективност на Община Враца за периода 2021 – 2030 г. - Приложение 1, неразделна част от настоящото решение
2. Възлага на Кмета на Община Враца, съгласно чл. 12, ал. 5 от Закона за енергийната ефективност, да организира изпълнението на програмата и да предоставя ежегодно на Изпълнителния директор на Агенцията за устойчиво енергийно развитие (АУЕР) отчет за изпълнението й.

РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 33: Анг.Иванов, Б.Ничев, Б.Банчев, В.Василев, Вл.Христов, Вл.Лакова, Гр.Темнишки, Д.Димитрова, Д.Давидкова, Д.Пеев, Д.Динков, Ек.Илиева, Иво Ралчовски, Ир.Иванова, Кр.Ангелов, Л.Генов, М.Цветков, М.Ангелов, М.Калистратов, М.Младенов, М.Янков, Н.Василев, Н.Велчовска, Н.Николов, Р.Петков, С.Александрова, Св.Арнаудов, Ст.Стаменов, Т.Георгиева, Т.Милева, Хр.Младенова, Цв.Дамяновска и Цв.Николаева.

ПРОТИВ – 0

ВЪЗДЪРЖАЛИ СЕ – 0

ПРОЕКТЪТ ЗА РЕШЕНИЕ СЕ ПРИЕМА

ЗА ЕНЕРГИЙНА ЕФЕКТИВНОСТ
ЗА ПЕРИОДА 2021 – 2030 г.

	град Враца, 09.2021 г.

	Приета с Решение № 464 от 28.09.2021 г. на Общински съвет - Враца


СЪДЪРЖАНИЕ

2ИЗПОЛЗВАНИ СЪКРАЩЕНИЯ


31. ВЪВЕДЕНИЕ


52. ОСНОВАНИЕ ЗА РАЗРАБОТВАНЕТО


53. СЪСТОЯНИЕ НА ЕНЕРГИЙНОТО ПОТРЕБЛЕНИЕ


64. ЦЕЛ И ОБХВАТ


64.1 Подобряване на енергопотреблението в общинските сгради с 25% до 2030 и намаляване на емисиите на парникови газове с 50% до 2030


74.2 Подобряване на енергопотреблението в обществения и частния транспорт с 30% и намаляване на емисиите на парникови газове с 50% до 2030


74.3 Подобряване на енергийната ефективност на улично осветление в града с 70%


84.4 Повишаване на информираността на администрацията и гражданите за ползите от въвеждането на енергоспестяващи мерки за дома, използването на енергоефективни електроуреди и екологичния градски транспорт в града.


85. ИЗБОР НА ДЕЙНОСТИ И МЕРКИ


116. ОЧАКВАНИ ЕФЕКТИ ОТ ИЗПЪЛНЕНИЕТО


117. ЕТАПИ НА ИЗПЪЛНЕНИЕ


118. ИЗТОЧНИЦИ НА ФИНАНСИРАНЕ


129. НАБЛЮДЕНИЕ И КОНТРОЛ


1310. ОЦЕНКА НА ПОСТИГНАТИТЕ РЕЗУЛТАТИ


1311. ОТЧЕТ НА ИЗПЪЛНЕНИЕТО




ИЗПОЛЗВАНИ СЪКРАЩЕНИЯ
	ВИ/ВЕИ
	Възобновяеми енергийни източници 

	ЕСИФ
	Европейски структурни и инвестиционни фондове 

	ЕС
	Европейски съюз 

	ЕЕ
	Енергийна ефективност 

	ПИРО
	План за интегрирано развитие на община Враца

	УО
	Улично осветление 

	ПEE
	План за енергийна ефективност

	АУЕР
	Агенция за устойчиво енергийно развитие

	ПГ
	Парникови газове

	ЕСМ
	Енергоспестяващи мерки

	РЗП
	Разгъната застроена площ

	ktoe
	Килотон нефтен еквивалент


1. ВЪВЕДЕНИЕ

Европейският съюз (ЕС) има за цел да бъде световен лидер в борбата с изменението на климата и в тази връзка се стреми да постигне целите на споразумението от Конференцията на страните по Рамковата конвенция на ООН по изменение на климата (COP 21) в Париж, като същевременно осигурява чиста енергия в целия Съюз. За да изпълни този ангажимент, ЕС определи следните обвързващи цели за климата и енергетиката за 2030 г., както следва:

	Преглед на целите за 2030г.

	Възобновяеми енергийни източници

	Национална цел за дял на енергия от ВИ в брутното крайно потребление на енергия до 2030 г.
	27,09%

	ВИ - Е1
	30,33 %

	ВИ-ТЕ и ЕО2
	42,60 %

	ВИ – транспорт 3
	14,20 %

	Енергийна ефективност

	Намаляване на първичното енергийно потребление в сравнение с базовата прогноза PRIMES 2007
	27,89 %

	Намаляване на крайното енергийно потребление в сравнение с базовата прогноза PRIMES 2007
	31,67 %

	Първично потребление на енергия
	17466 ktoe

	Крайно потребление на енергия
	10318 ktoe

	Емисии на парникови газове

	Национална цел за намаляване на емисиите на ПГ до 2030 г. спрямо 2005 г. за секторите извън ЕСТЕ (сграден фонд, селско стопанство, отпадъци и транспорт), съгласно Регламент (ЕС) № 2018/842 за задължителните годишни намаления на емисиите на парникови газове за държавите членки през периода 2021—2030 г.
	0%

	Национална цел в сектор Земеползване, промените в земеползването и горското стопанство, съгласно Регламент (ЕС) 

№ 2018/841 за включването на емисиите и поглъщанията на парникови газове от земеползването, промените в земеползването и горското стопанство в рамката в областта на климата и енергетиката до 2030 г.
	за периодите 2021—2025 г. и 2026—2030 г. емисиите на ПГ да не надхвърлят поглъщанията, изчислени като сбора на общите емисии и на общите поглъщания на нейна територия общо във всички отчетни категории площи (No-debit commitment)

	Ниво на междусистемна електроенергийна свързаност
	15%

	1-Дял на електрическата енергия от ВИ в брутното крайно потребление на електрическа енергия 

2 Дял на топлинната енергия и енергията за охлаждане от ВИ в брутното крайно потребление на топлинната енергия и енергията за охлаждане 

3 Дял на енергията от ВИ в крайното потребление на енергия в сектор транспорт


· Намаляване на емисиите на парникови газове (ПГ) с най-малко 40% в сравнение с 1990 г.;

· Повишаване на енергийната ефективност (ЕЕ) до поне 32,5%;

· Увеличаване на дела на енергия от възобновяеми източници (ВИ) до поне 32% от брутното крайно потребление на енергия в ЕС;

· Осигуряване на минимум 15% ниво на междусистемна електроенергийна свързаност между държавите членки;

Стратегическите цели, мерки и приоритети в областта на енергетиката и климата на България, са синхронизирани с визията и целите на ЕС и са подробно описани в Националния план за действие за енергийна ефективност 2014-2020, Националния план за сгради с близко до нулата потребление на енергия 2015-2020 и Националната дългосрочна програма за насърчаване на инвестиции за изпълнение на мерки за подобряване на енергийните характеристики на сградите от обществения и частния жилищен и търговски фонд 2016-2020 и приетия Интегриран план в областта на енергията и климата на Република България  2021- 2030. 

С изготвянето на настоящата програма за енергийна ефективност (ПЕЕ) на Община Враца се прави анализ на текущото състояние на енергийно потребление и се определят основните дългосрочни цели и мерки за осъществяване на националните политики, в областта на енергетиката и климата, с хоризонт на реализация до 2030г., отчитайки приоритетите и целите за развитие на Община Враца заложени в „План за интегрирано развитие на Община Враца“ 2021-2027 г. (ПИРО). Описани са очакваните ефекти от изпълнението на ПЕЕ, определени са етапите на неговото изпълнение, дадена е обосновка за необходимите финансови ресурси и са дефинирани източниците на финансиране и процедурите за мониторинг на изпълнението и отчитането.

2. ОСНОВАНИЕ ЗА РАЗРАБОТВАНЕТО


Съгласно изискванията на Закона за енергийната ефективност (чл. 12, ал. 2), българските общини са задължени да разработят и публикуват програми по енергийна ефективност. Резултатите от тях се отчитат чрез ежегодни отчети пред Агенцията за устойчиво енергийно развитие (АУЕР).

3. СЪСТОЯНИЕ НА ЕНЕРГИЙНОТО ПОТРЕБЛЕНИЕ

В настоящата стъпка от разработването на ПЕЕ са представени данни за сградния фонд в община Враца с РЗП над 250 кв. м. и енергийното потребление, основа за анализиране на състоянието на потреблението. Данните обхващат периода от 2018 до 2020г.

Сграден фонд на Община Враца, с РЗП над 250 кв. м., към 01.09.2021г.

	№
	Тип

обществена сграда
	Бр.


	В експлоатация
	Неизползваем сграден фонд

	
	1
	2
	3
	4

	1
	Болнични заведения – гр.Враца
	11
	11
	0

	2
	Училищни сгради 
	40
	34
	6

	3
	Детски заведения – гр.Враца
	18
	18
	0

	4
	Детски заведения села
	9
	5
	4

	5
	Детски ясли в гр. Враца
	5
	4
	1

	6
	Общински сгради
	75
	67
	8

	
	ОБЩ БРОЙ
	158
	139
	19


Болнични заведения: 55% от болничните заведения са топлофицирани, като използват конвенционална електроенергия за осветление и работна апаратура. ЕСМ има приложени за 60% от сградите.

Училищни сгради: Сградите на територията на гр. Враца са топлофицирани, като използват електроенергия за осветление, системите за сигурност и офис техника. В населените места на община Враца училищните сгради са 16 бр. Някои от тях се използват частично като детски градини, отоплението на сградите е на дърва и/или електроенергия. ЕСМ са приложени за 15 % от общия брой сгради.

Детски заведения: Основната част от сградите на територията на гр. Враца са топлофицирани, само две сгради са газифицирани. Потреблението на електроенергия е за осветление, системите за сигурност и офис техника. В населените маста на община Враца 80% от сградите се отопляват на твърдо гориво и само около 20% на електроенергия, а в с. Згориград отоплението е на газ. ЕСМ са приложени за 45% от сградите в гр. Враца.

Детски ясли: Сградите на територията на гр. Враца са топлофицирани, като използват електроенергия за осветление, системите за сигурност и офис техника. В населените места на община Враца отоплението на сградите е на дърва и/или електроенергия. ЕСМ са приложени за 1% от сградите.

Общински сгради: 14% от сградите на територията на община Враца са топлофицирани, около 6% са газифицирани, а останалите 80% използват електроенергия или дърва/пелети за отопление. Извън населеното място около 90% от отоплението на сградите е на дърва, а едва около 10% е дела на електроенергията. В допълнение електроенергия се потребява за осветление, системи за сигурност и офис техника. В района на централна градска част попадат сгради, част от сградния фонд на Община Враца –недвижима културна ценност и прилагането на основни ЕСМ е трудно постижима цел. 

Към датата на изготвяне на ПЕЕ са приложени ЕСМ за постигане на по-висок енергиен клас в 29 бр. многофамилни жилищни сгради и 13 бр. сгради на образователната инфраструктура, за което има издадени съответните сертификати за енергийна ефективност, като повечето сгради са с постигнат енергиен клас В. 

За целите на анализа в настоящата част от ПЕЕ са изискани данни от експлоатационните дружества, относно консумацията на енергия за последните три години. От данните е видно, че за 2018 г. разхода на енергия е по-голям спрямо този през 2019 г., което може да се обясни до някъде с приложените ЕСМ. Разходът за енергия през 2020 г. са несъотносими към анализа, поради настъпилата през годината епидемична обстановка, което се отчита като значително по-малко потребление на енергия спрямо 2018 г. и 2019 г.

4. ЦЕЛ И ОБХВАТ

4.1 Подобряване на енергопотреблението в общинските сгради с 25% до 2030 и намаляване на емисиите на парникови газове с 50% до 2030

Предвижда се намаляване на първичното енергийно потребление на общинския сграден фонд чрез:

· развитие и прилагане на нови технологии;

· внедряване на възобновяеми източници на енергия;

· прилагане на енергоспестяващи мерки в сградите на общинския сграден фонд;

· въвеждане на нови дигитални технологии за регистриране, мониторинг и управление на аспектите свързани с енергийната ефективност;

· насърчаване изграждането на нови сгради с енергийни характеристики близки до нулевото потребление;

· насърчаване провеждането на обучителни курсове за икономично управление на системите за отопление и климатизация в сградите;

4.2 Подобряване на енергопотреблението в обществения и частния транспорт с 30% и намаляване на емисиите на парникови газове с 50% до 2030


Сектор „Транспорт“ е един от най-големите емитери на ПГ, в тази връзка се предвижда намаляване на вредното влияние на транспорта, чрез:

· реализиране на инвестиции за подмяна на съществуващия автопарк с електрически и хибридни транспортни средства и техника;

· създаване на нискоемисионни градски зони;

· внедряване и използване на алтернативни биогорива;

· изграждане на зарядни станции, предоставящи алтернативни горива;

· насърчаване провеждането на обучителни курсове за икономично шофиране;

· внедряване на механизми за финансов стимул, съгласно националната политика в областта, при изпълнение на проекти за енергийна ефективност с доказан ефект на близко до нулевото потребление на енергия;

· издаване на определен период от време на промоционални билети и карти за градски транспорт;

4.3 Подобряване на енергийната ефективност на улично осветление в града с 70%


Предвижда се подновяване на съществуващото улично осветление и повишаване на цялостната енергийната ефективност на системата, като се намали необходимата крайна енергия, чрез:

· внедряване на нови технологии за мониторинг и управление;

· използване на осветителни тела от висок клас на енергоспестяване;

· внедряване на възобновяеми източници на енергия;

4.4 Повишаване на информираността на администрацията и гражданите за ползите от въвеждането на енергоспестяващи мерки за дома, използването на енергоефективни електроуреди и екологичния градски транспорт в града.


Предвижда се реализиране на инвестиции за комуникация, в посока придобиване от населението на трайни навици за ефективно използване на енергията, като същевременно се афишират ползите от използването на възобновяеми източници на енергия в бита и услугите на екологичен градски транспорт, чрез:

· създаването на общинска платформа за активна комуникация между общинската администрация и местното население, основана на широко достъпна система от обективни данни за състоянието на сградите, градския транспорт, уличното осветление и околната среда;

· изготвяне и разпространяване на брошури с мерки за спестяване на енергия в дома и на работното място;

· организиране и провеждане на информационни кампании и обучителни курсове/семинари;

5. ИЗБОР НА ДЕЙНОСТИ И МЕРКИ


Основните фактори при избора на приоритетни сгради и конкретните мерки за енергийната ефективност са както следва:

· Сгради с висок специфичен разход на енергия (кВч/ кв. м./ г.);

· Сгради, използващи скъпи енергоносители за отопление (електричество или дизелово гориво);

· Сгради, ползващи енергоизточници замърсяващи околната среда и въздух (въглища и дърва);

· Сгради със социално предназначение и лош комфорт на обитаване (училища, детски градини и ясли, сгради в които се предоставят социални услуги);

· При административни сгради и такива за спортни и културни събития следва да се наблегне на мерки за автоматизация на сградните инсталации;

· При административните сгради и тези на образователната инфраструктура следва да се наблегне на възможностите за внедряване на алтернативни възобновяеми енергийни източници за цялостно или частично задоволяване на енергийните нужди на обектите;

· При сградите от образователната инфраструктура, жилищните сгради и предоставящите социални услуги следва да се наблегне на внедряване на мерки за подобряването на енергийните характеристики на ограждащите конструкции и задоволяване на енергийните нужди чрез възобновяеми източници на енергия


Избор на дейности и мерки по отношение измерение „Декарбонизация, енергийна ефективност и икономия на енергия“:
· Разработване на план за поетапно осигуряване на енергийни обследвания за сгради общинска собственост;

· Увеличаване на дела на използване на енергия от ВИ;

· Внедряване използването на зелен водород в отоплителните инсталации на част от сградите от общинския сграден фонд;

· Разработване на план за извършване на периодичен енергиен мониторинг на общинския сграден фонд по отношение на енергийната ефективност;

· Извършване на дейности за подобряване на енергийните характеристики на сградите от общинския сграден фонд с акцент върху сключването на договори с гарантиран резултат (ЕСКО);

· Внедряване на системи за сграден мениджмънт (мониторинг и контрол) на потреблението на енергия в сградите от общинския сграден фонд;

· Увеличаване дела на използване на биомаса за производство на електрическа и топлинна енергия и енергия за охлаждане, включително от оползотворяване на отпадъци;

· Обновяване на общинския автопарк и автопарковете на общинските дружества с акцент към инвестиции в транспортни срества и механизация използващи алтернативни биогорива, електроенергия и хибридни технологии от висок клас на екологичност;

· Доставка на специализирано оборудване за оптимизиране експлоатацията на тролейбуси и на зарядни станции за зареждане на електробуси;

· Рехабилитация на уличното осветление в града с акцент върху енергийното управлението на системата за улично осветление;

· Разработване на общински план за създаване на нискоемисионни градски зони.

Избор на дейности и мерки по отношение измерение „Информиране и стимулиране на местното население и администрация“
· Осигуряване на ежегодно участие на служителите на общината в обучителни семинари и  събития с насоченост “енергийна ефективност”;

· Изготвяне на график за провеждане на ежегодни информационни кампании за ползите от внедряването на енергоефективни мерки и използването на възобновяеми източници на енергия;

· Изготвяне на информативна уеб страница за прогреса на общината и възможностите за финансиране (напр. REECL) на индивидуални домакинства и сгради в режим на етажна собственост;

· Идентифициране на възможностите и пречките за внедряване на ЕЕ мерки при социално бедните домакинства;

· Организиране и провеждане на проучвания за начина на потребление на енергия в домакинствата на територията на общината посредством интернет запитвания и анкетни кампании в училищата;

· Организиране на обучения по икономично шофиране и начини за пестене на енергия;

Към момента на разработване на ПЕЕ Община Враца изпълнява проект „Модернизиране на градския транспорт в Община Враца по Оперативна програма „Околна среда“ 2014-2020 г. Целта на проекта е подобряването качеството на атмосферния въздух, посредством намаляване на нивата на фини прахови частици (ФПЧ) и азотни оксиди, в резултат на подмяната и модернизацията на подвижния състав на средствата за масов градски транспорт. Първите 9 нови тролейбуси вече обслужват жителите на града, като се очаква доставка на още 13 нови електрически автобуси. 

В новия програмен период се предвижда да се изпълнят множество проекти с насоченост към използване на енергия от възобновяеми източници, като някои от по-значимите от тях са бъдещото изграждането на нов плувен басейн, за който близо 50% от захранването е предвидено да се осигурява от соларни панели, предстоящото изпълнение на първи етап от подмяната на уличното осветление в общината, който засяга централните улици и паркове в града и също включва използване на възобновяема слънчева енергия и внедряването на система за производство на водород за оптимизиране системите за отопление в детски градини на територията на община Враца.

6. ОЧАКВАНИ ЕФЕКТИ ОТ ИЗПЪЛНЕНИЕТО


Изпълнението на ПЕЕ ще допринесе за повишаване на жизнения стандарт в община Враца, като същевременно допринася за подобряване на екологичната обстановка и обновяване и разширяване на съществуващата инфраструктура, в това число:

· увеличаване използването на обществен градски транспорт;

·  намаляване използването на лично МПС за придвижване в града;

·  увеличение на приходите от градски транспорт;

· намаляване на броя МПС (МПС използващи неекологично гориво) ;

· подобряване на качеството на атмосферния въздух;

· подобряване качеството на микроклимата в сградите ;

· намаляване енергийните разходи на сградите;

· рационално управление на потребяваната енергия;

· постигане на задоволително съотношение между закупена и произведена енергия на територията на общината;

7. ЕТАПИ НА ИЗПЪЛНЕНИЕ

1. Дефиниране на инвестиционно намерение.

2. Извършване на предварително проучване.

3. Изготвяне на инвестиционен проект.

4. Осигуряване на финансиране.

5. Подготовка и провеждане на обществена поръчка.

6. Избор на изпълнител и изпълнение на обществената поръчка.

7. Мониторинг.

8. ИЗТОЧНИЦИ НА ФИНАНСИРАНЕ


Община Враца ежегодно отделя средства в бюджета за извършване на обследвания за енергийна ефективност на сградите от общинския сграден фонд  с РЗП над 250 кв.м и ремонтни дейности включващи подобряване и обновяване на  вътрешно сградни инсталации, подмяна на дограма, изолиране на външни стени и ремонт на покриви. 


В допълнение, Дирекция “Програми и проекти” към Община Враца извършва проучвания и кандидатства за финансиране на проекти за енергийна ефективност чрез  актуални финансови механизми като :

· Програма за развитие на регионите 2021-2027;

· Програма за околна среда 2021-2027;

· Национален план за възстановяване и устойчивост на Република България;

· Национален доверителен „ЕкоФонд“;

· Регионален фонд за градско развитие ;

· Фонд “Енергийна ефективност и възобновяеми източници” (ФЕЕВИ);

· Европейски фонд за енергийна ефективност (ЕЕЕФ);

· Международен фонд „Козлодуй“;

· Фонд „ФЛАГ“;

· Публично-частно партньорство;

9. НАБЛЮДЕНИЕ И КОНТРОЛ


По отношение упражняването на мониторинг и контрол, Община Враца предвижда формулиране на ясни, точни, конкретни, измерими и лесни за отчитане показатели за успешна реализация на ПЕЕ под формата на годишен вътрешен доклад. 

Основните показатели, които ще бъдат отчитани в доклада са:

· количество сключени и изпълнени договори с гарантиран резултат -ЕСКО договори на годишна база;

· количество изготвени обследвания на сгради и изпълнени енергоспестяващи мерки на годишна база;

· отчитане количествено спестена енергия и ПГ на годишна база;

· отчитане количеството енергия, генерирано от ВЕИ на годишна база;

· отчитане промените в сроковете на възвръщаемост за направените инвестиции на годишна база;

· извършване на оценка на енергийните спестявания на база специализираните методики за оценка, утвърдени със заповед на Министъра на енергетиката;

10. ОЦЕНКА НА ПОСТИГНАТИТЕ РЕЗУЛТАТИ

Анализ на резултатите от изпълнението на мерките и дейностите, оценка на степента на постигане на целите и преценка необходимостта от промяна на мерките ще се осъществява на годишна база от компетентните експерти на Община Враца в отдел, с помощта на следните инструменти, достъпни от интернет страницата на АУЕР:

· Анализи за изпълнението  на общинските и обласни програми за енергийна ефективност по региони за икономическо планиране в България;

· Специализирани методики за оценка на енергийните спестявания, утвърдени със заповеди на Министъра на енергетиката;

· Опростен калкулатор за оценка на енергийните спестявания;

11. ОТЧЕТ НА ИЗПЪЛНЕНИЕТО

Отчетът на изпълнение на програмите за енергийна ефективност се извършва по образец, утвърден от АУЕР. Образецът на отчет на изпълнението на дейностите и мерките по Програмата за енергийна ефективност може да бъде намерен на интернет страницата на АУЕР в рубрика „документи/форми за отчет“ и следва да бъде неразделна част от ПЕЕ.

Настоящата програма е документ с отворено съдържание и структура, който подлежи на актуализиране и развитие.


По т. 8 от дневния ред на заседанието д-р Вл. Христов докладва, че има постъпило положително Становище от кметския наместник на с. Веслец и даде думата за доклад на г-н Цв. Стойчков.

8. Одобряване на задание и разрешаване изработването на проект за Подробен устройствен план – парцеларен план за елементи на техническата инфраструктура, за обект: „Частична реконструкция с промяна трасе на въздушна мрежа НН ТП 2, клон А и изнасяне на електромерни табла с. Веслец, община Враца“ .










Докладва: Цветан Стойчков
Зам.-кмет на Община Враца
Р Е Ш Е Н И Е  № 465

ОТНОСНО:  Одобряване на задание и разрешаване изработването на проект за Подробен устройствен план – парцеларен план за елементи на техническата инфраструктура, за обект: „Частична реконструкция с промяна трасе на въздушна мрежа НН ТП 2, клон А и изнасяне на електромерни табла с. Веслец, община Враца“.

О Б Щ И Н С К И   С Ъ В Е Т
На основание чл. 21, ал. 1, т. 11 и ал. 2 от Закона за местното самоуправление и местната администрация (ЗМСМА), чл. 124а, ал. 1 и ал. 5, чл. 124б, ал. 1 от Закона за устройство на територията (ЗУТ), Решение по т. 1 от Протокол № 10 / 15.09.2021 год. на Общинския  експертен съвет по устройство на територията (ОЕСУТ) и при мотиви изложени в предложението,   

Р Е Ш И:
1. Одобрява задание и разрешава изработването на проект на Подробен устройствен план – парцеларен план (ПУП – ПП), за елементи на техническата инфраструктура извън границите на урбанизираните територии за обект: „Частична реконструкция с промяна трасе на въздушна мрежа НН ТП 2, клон А и изнасяне на електромерни табла с. Веслец, община Враца“, стартиращо от съществуващ стълб № 26, разположен в ПИ 10789.502.206, преминава през ПИ 10789.502.1204 – публична общинска собственост, с начин на трайно ползване „за селскостопански, горски, ведомствен път“, през ПИ 10789.64.140 – публична общинска собственост, с начин на трайно ползване „За селскостопански, горски, ведомствен път“, ПИ 10789.64.27 – публична общинска собственост, с начин на трайно ползване „За селскостопански, горски, ведомствен път“, ПИ 10789.64.5 – публична държавна собственост, с начин на трайно ползване „За път от републиканската пътна мрежа“, ПИ 10789.64.26 – публична държавна собственост, с начин на трайно ползване „За път от републиканската пътна мрежа“, ПИ 10789.111.79 – публична държавна собственост, с начин на трайно ползване „За път от републиканската пътна мрежа“, и завършаващо в последен проектен стълб в ПИ 10789.60.535  – частна собственост, с начин на трайно ползване „За селскостопански, горски, ведомствен път“. Общата дължина на трасето на въдушната кабелна линия на територията на община Враца е приблизително 1603,00 л.м.

2.Подробният устройствен план – парцеларен план да се изработи в 
М 1:1000, като се спазят изискванията на приложеното задание по чл. 125 от ЗУТ. Подробният устройствен план – парцеларен план да се разработи в обем и съдържание, съгласно изискванията на : Закон за устройство на територията (ЗУТ), Наредба № 7 за правила и нормативи за устройство на отделните видове територии и устройствени зони; Наредба № 8 за обема и съдържанието на устройствените планов; Закона за опазване на земеделските земи (ЗОЗЗ) и Правилника за прилагане на Закона за опазване на земеделските земи (ППЗОЗЗ) и Наредба № 16 от 9 юни 2004 г. за сервитутите на енергийните обекти.
3.Възлага на Кмета на община Враца, на основание чл. 124б, ал. 2 от ЗУТ, в 7-дневен срок от приемане на настоящето решение да го разгласи с обявление на определените за това места в сградата на Община Враца и го публикува на интернет страницата на общината и в един местен вестник.

4.Решението не подлежи на оспорване съгласно чл. 124б, ал. 4 от ЗУТ.
РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 33: Анг.Иванов, Б.Ничев, Б.Банчев, В.Василев, Вл.Христов, Вл.Лакова, Гр.Темнишки, Д.Димитрова, Д.Давидкова, Д.Пеев, Д.Динков, Ек.Илиева, Иво Ралчовски, Ир.Иванова, Кр.Ангелов, Л.Генов, М.Цветков, М.Ангелов, М.Калистратов, М.Младенов, М.Янков, Н.Василев, Н.Велчовска, Н.Николов, Р.Петков, С.Александрова, Св.Арнаудов, Ст.Стаменов, Т.Георгиева, Т.Милева, Хр.Младенова, Цв.Дамяновска и Цв.Николаева.

ПРОТИВ – 0

ВЪЗДЪРЖАЛИ СЕ – 0

ПРОЕКТЪТ ЗА РЕШЕНИЕ СЕ ПРИЕМА


По т. 9 от дневния ред на заседанието д-р Владимир Христов, даде думата за доклад на г-н Цветан Стойчков .

9. Одобряване на Подробен устройствен план – парцеларен план за елементи на техническата инфраструктура, за обект: „Външно ел. захранване с кабел 1 kV на обект за складова дейност в УПИ 79 за складова дейност /ПИ с идентификатор по КККР 12259.648.79/, кв. 648, м. „Гладно поле“, по плана на гр. Враца, община Враца“.

           








Докладва: Цветан Стойчков
Зам.-кмет на Община Враца
Р Е Ш Е Н И Е  № 466

ОТНОСНО: Одобряване на Подробен устройствен план – парцеларен план за елементи на техническата инфраструктура, за обект: „Външно ел. захранване с кабел 1 kV на обект за складова дейност в УПИ 79 за складова дейност /ПИ с идентификатор по КККР 12259.648.79/, кв. 648, м. „Гладно поле“, по плана на 
гр. Враца, община Враца“.
О Б Щ И Н С К И   С Ъ В Е Т
На основание чл. 21, ал. 1, т. 11 и ал. 2 от ЗМСМА, във връзка с чл. 129, ал. 1 от ЗУТ, решение по т. 2 от Протокол № 10 / 15.09.2021 г. на Общинския експертен съвет по устройство на територията (ОЕСУТ) и при мотиви, изложени в предложението,   

Р Е Ш И:
1. Одобрява Подробен устройствен план – парцеларен план (ПУП – ПП), за елементи на техническата инфраструктура извън границите на урбанизираните територии за обект: „Външно ел. захранване с кабел 1 kV на обект за складова дейност в УПИ 79 за складова дейност /ПИ с идентификатор по КККР 12259.648.79/, кв. 648, м. „Гладно поле“, по плана на гр. Враца, община Враца“, стартиращо от съществуващо БКТП „Автохит“ VR_7003, находящо се в ПИ 12259.648.33 – частна собственост, с начин на трайно ползване „за автокъща, автосервиз и ведомствена бензиностанция“, преминаващо през ПИ 12259.648.84 – публична общинска собственост, с начин на трайно ползване „за селскостопански, горски, ведомствен път“ и завършаващо в нов КРШ-6 и ново ТЕПО 2-ПВ в ПИ 12259.648.79 – частна собственост, с начин на трайно ползване „за складови дейности“. Общата дължина на трасето на оптичната кабелна линия на територията на община Враца е 292,00 л.м.
2. Решението подлежи на обжалване в 30-дневен срок от обнародването му в „Държавен вестник” чрез Община Враца пред Административен съд - гр. Враца на основание чл. 215, ал. 4 от ЗУТ.

3. Общински съвет - Враца възлага на Кмета на Община Враца да изпрати решението в 7-дневен срок за обнародване в “Държавен вестник”, съгласно изискванията на чл. 129, ал. 1 от Закона за устройство на територията.
РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 34: Анг.Иванов, Б.Ничев, Б.Банчев, В.Василев, Вл.Христов, Вл.Лакова, Г. Генов, Гр.Темнишки, Д.Димитрова, Д.Давидкова, Д.Пеев, Д.Динков, Ек.Илиева, Иво Ралчовски, Ир.Иванова, Кр.Ангелов, Л.Генов, М.Цветков, М.Ангелов, М.Калистратов, М.Младенов, М.Янков, Н.Василев, Н.Велчовска, Н.Николов, Р.Петков, С.Александрова, Св.Арнаудов, Ст.Стаменов, Т.Георгиева, Т.Милева, Хр.Младенова, Цв.Дамяновска и Цв.Николаева.

ПРОТИВ – 0

ВЪЗДЪРЖАЛИ СЕ – 0

ПРОЕКТЪТ ЗА РЕШЕНИЕ СЕ ПРИЕМА

По т. 10 от дневния ред на заседанието д-р Вл. Христов, даде думата за доклад на г-н Цв. Стойчков.

10. Допускане изработването на проект за Подробен устройствен план - план за регулация и застрояване (ПУП-ПРЗ) за промяна на предназначението на земеделска земя, поземлен имот с идентификатор, № 12259.127.27, находящ се в 
м. „Умарски бряг“, землището на гр. Враца и обособяването му в нов урегулиран поземлен имот в новообособена устройствена зона „Предимно производствена“.










Докладва: Цветан Стойчков
Зам.-кмет на Община Враца
Р Е Ш Е Н И Е  № 467

ОТНОСНО:  Допускане изработването на проект за Подробен устройствен план - план за регулация и застрояване (ПУП-ПРЗ) за промяна на предназначението на земеделска земя, поземлен имот с идентификатор № 12259.127.27, находящ се в 
м. „Умарски бряг“, землището на гр. Враца и обособяването му в нов урегулиран поземлен имот в новообособена устройствена зона „Предимно производствена“.

О Б Щ И Н С К И   С Ъ В Е Т
На основание чл. 21, ал. 1, т. 11 и ал. 2 от Закона за местното самоуправление и местната администрация (ЗМСМА) и чл. 124а, ал. 1, чл. 124б, ал.1 и чл. 125 във връзка с чл. 110, ал. 1, т. 1 от Закона за устройство на територията (ЗУТ) и при мотиви изложени в предложението,
Р Е Ш И:
1. Одобрява задание и разрешава изработването на Подробен устройствен план - план за регулация и застрояване (ПУП-ПРЗ) за промяна предназначението на земеделска земя, поземлен имот с начин на трайно ползване „пасище“, с площ 2748,00 кв.м. и обособяването му в нов урегулиран поземлен имот в новообособена устройствена зона „Пп“ (Предимно производствена).

2. Застрояването в новообособения урегулиран поземлен имот да се предвиди с начин на застрояване – „свободно“, като се заложат пределно допустимите устройствени параметри и показатели за съответната зона „Пп“ (Предимно производствена). 

3. Подробният устройствен план - план за регулация и застрояване да се разработи съгласно изискванията на Наредба № 8/2001 г. на МРРБ за обема и съдържанието на устройствените схеми и планове и Наредба № 7/2003 г. за правила и нормативи за устройство на отделните видове територии и устройствени зона.
4. Възлага на Кмета на община Враца, на основание чл. 124б, ал. 2 от ЗУТ, в 
7-дневен срок от приемане на настоящето решение да го разгласи с обявление на определените за това места в сградата на Община Враца и го публикува на интернет страницата на общината и в един местен вестник.

5.  Решението не подлежи на оспорване съгласно чл. 124б, ал. 4 от ЗУТ.

РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 33: Анг.Иванов, Б.Ничев, Б.Банчев, В.Василев, Вл.Христов, Г. Генов, Гр.Темнишки, Д.Димитрова, Д.Давидкова, Д.Пеев, Д.Динков, Ек.Илиева, Иво Ралчовски, Ир.Иванова, Кр.Ангелов, Л.Генов, М.Цветков, М.Ангелов, М.Калистратов, М.Младенов, М.Янков, Н.Василев, Н.Велчовска, Н.Николов, Р.Петков, С.Александрова, Св.Арнаудов, Ст.Стаменов, Т.Георгиева, Т.Милева, Хр.Младенова, Цв.Дамяновска и Цв.Николаева.

ПРОТИВ – 0

ВЪЗДЪРЖАЛИ СЕ – 0

ПРОЕКТЪТ ЗА РЕШЕНИЕ СЕ ПРИЕМА

По т. 11 от дневния ред на заседанието д-р Вл. Христов, даде думата за доклад на г-н Ал. Владимиров – зам.- кмет на Община Враца.

11. Предоставяне безвъзмездно за стопанисване и управление на недвижими имоти, общинска собственост, находящи се на територията на община Враца, на Общинско предприятие „Социални дейности“–Враца, необходими за нуждите и дейността на разкритите клубове на пенсионерите
.









Докладва: Александър Владимиров









Зам.-кмет на Община Враца
Р Е Ш Е Н И Е  № 468

ОТНОСНО: Предоставяне безвъзмездно за стопанисване и управление на недвижими имоти, общинска собственост, находящи се на територията на община Враца, на Общинско предприятие „Социални дейности“–Враца, необходими за нуждите и дейността на разкритите клубове на пенсионерите 
ОБЩИНСКИ СЪВЕТ

На основание чл. 21, ал. 1, т. 8 и ал. 2 от Закона за местното самоуправление и местната администрация, чл. 8, ал. 1 и чл. 12, ал. 1 от Закона за общинската собственост, чл. 14, ал. 1 от Наредбата за реда за придобиване, управление и разпореждане с общинско имущество, чл. 8, ал. 2 от Правилника за организацията и дейността на клубовете на пенсионерите и инвалидите в Община Враца, чл. 10, т. 4 от Правилника за организацията и дейността на Общинско предприятие „Социални дейности“ – Враца и при мотиви, изложени в Предложението
РЕШИ:
1. Отменя Решения на Общински съвет – Враца, в частта оределяне на помещения в сгради предоставени за нуждите на пенсионерските клубове на територията на Община Враца, както следва:
- т.1 от Решение № 1158 по Протокол № 80 от 24.09.2019 г. на Общински съвет – Враца;
- т.3 от Решение № 553 по Протокол № 51 от 18.09.2007 г. на Общински съвет – Враца;
- т.2 и т.3 от Решение № 325 по Протокол № 33 от 30.03.2006 г. на Общински съвет – Враца.

2. Определя недвижими имоти, представляващи самостоятелни обекти и помещения в сгради, общинска собственост, необходими за нуждите и дейността на разкритите клубове на пенсионерите – Приложение 1А от настоящото решение, като предоставя същите за стопанисване и управление на Общинско предприятие „Социални дейности“.
3. Изменя Решение № 723 по Протокол № 57 от 29.07.2010 г. на Общински съвет – Враца, като допълва същото с Приложение 1А - Списък на самостоятелни обекти и помещения в сгради, находящи се на територията на община Враца, предоставени на Общинско предприятие „Социални дейности“ – Враца, за нуждите и дейността на клубовете на пенсионерите и изменя т.10 от Приложение 1 - Списък на предоставените за управление имоти на Общинско предприятие „Социални дейности“, като отнема предоставения за управление недвижим имот, представляващ помещение за предоставяне на храна, находящ се в сграда /ЦДГ „Люляк“/, ул. „Огоста“ №3, гр.Враца и на негово място предоставя за управление на Общинско предприятие „Социални дейности“ недвижим имот представляващ помещения №№ 23, 24, 26, 27, 28 и 30, с обща площ 125.60 кв.м. /съгласно схема/, находящи се в самостоятелен обект в сграда с идентификатор 12259.1017.122.1.32 по Кадастралната карта на гр.Враца, ул. „Стоян Заимов“ №1.
4. В останалата част Решение № 723 по Протокол № 57 от 29.07.2010 г. на Общински съвет – Враца остава непроменено.
5. Правото на управление се предоставя безсрочно.  

6. Възлага на Кмета на Община Враца всички последващи действия по изпълнение на настоящото решение. 
РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 32: Анг.Иванов, Б.Ничев, В.Василев, Вл.Христов, В. Лакова, Г. Генов, Гр.Темнишки, Д.Димитрова, Д.Давидкова, Д.Пеев, Д.Динков, Ек.Илиева, Иво Ралчовски, Ир.Иванова, Кр.Ангелов, Л.Генов, М.Ангелов, М.Калистратов, М.Младенов, М.Янков, Н.Василев, Н.Велчовска, Н.Николов, Р.Петков, С.Александрова, Св.Арнаудов, Ст.Стаменов, Т.Георгиева, Т.Милева, Хр.Младенова, Цв.Дамяновска и Цв.Николаева.

ПРОТИВ – 0

ВЪЗДЪРЖАЛИ СЕ – 2: Б.Банчев и М.Цветков.
ПРОЕКТЪТ ЗА РЕШЕНИЕ СЕ ПРИЕМА

По т. 12 от дневния ред на заседанието д-р Вл. Христов, докладва, че има постъпило положително Становище от кмета на с. Челопек и даде думата за  доклад на г-н Ал. Владимиров.

12. Продажба на земя - частна общинска собственост, съставляваща поземлени имоти, находящи се в населени места на територията на община Враца, в полза на собствениците на законно построените върху нея сгради.









Докладва: Александър Владимиров









Зам.-кмет на Община Враца
Р Е Ш Е Н И Е  № 469

ОТНОСНО: Продажба на земя - частна общинска собственост, съставляваща поземлени имоти, находящи се в населени места на територията на община Враца, в полза на собствениците на законно построените върху нея сгради.
ОБЩИНСКИ СЪВЕТ
На основание чл. 21, ал. 1, т. 8 и ал. 2 от ЗМСМА, чл. 35, ал. 3, чл. 41, ал.2 от Закона за общинската собственост, във връзка с чл. 36, чл. 37 и чл. 45 от Наредбата за реда за придобиване, управление и разпореждане с общинско имущество и при мотиви, подробно изложени в Предложението,

РЕШИ:
1. Одобрява пазарни оценки, изготвени от независими лицензирани оценители, относно пазарната стойност на земята, съставляваща следните поземлени имоти: 

1.1. Поземлен имот с  идентификатор 12259.1015.435 по Кадастралната карта на гр. Враца, съставляващ УПИ ХLVII-446, кв. 243, ж.к. ”Подбалканска” по действащия Регулационен план на гр. Враца, целият с площ 179 м2 (сто седемдесет и девет квадратни метра), актуван с акт за частна общинска собственост №3619/23.08.2021г., в който    е   построена   сграда,  ведно   със   съответното  право  на  строеж,  в  размер  на 9 880,00 лв. (девет хиляди осемстотин и осемдесет лева и нула стотинки) без включен ДДС (55,20 лв./м2 без вкл. ДДС).

1.2. УПИ VI, кв. 45а по плана на с. Челопек, община Враца, одобрен със Заповед №383/22.06.1981 г., целият с площ от 637 м2 (шестстотин тридесет и седем квадратни метра), актуван с акт за частна общинска  собственост  №3366/05.09.2019г., в  който е построена сграда,  въз  основа  на  отстъпено  право  на  строеж,  в  размер  на  14 450,00 лв. (четиринадесет хиляди четиристотин и петдесет лева и нула стотинки) без включен ДДС (22,68 лв./м2 без вкл. ДДС).
1.3. Поземлен имот с  идентификатор 12259.1009.111 по Кадастралната карта на гр. Враца, съставляващ УПИ III, кв. 9, ж.к. ”Сениче” по действащия Регулационен план на гр. Враца, целият с площ от 1 555 м2 (хиляда петстотин петдесет и пет квадратни метра), актуван с акт за частна общинска собственост № 690/08.10.2004 г., в който  е  построена  сграда,  ведно  със  съответното  право  на  строеж,  в размер   на  97 050,00 лв. (деветдесет и седем хиляди и петдесет лева и нула стотинки) без включен ДДС (62,41 лв./м2 без вкл. ДДС).

2.  Възлага на кмета на Община Враца да проведе процедура за продажба на земята по т. 1, в полза на собствениците на построените върху нея сгради: 

2.1.  Борислав Атанасов Йорданов, по одобрената пазарна цена по т. 1.1.

2.2. Любомир Аврамов Стоянов и Татяна Луканова Стоянова, по одобрената пазарна цена по т. 1.2.

2.3.  Цветан Ивов Костов, по одобрената пазарна цена по т. 1.3. 

РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 34: Анг.Иванов, Б.Ничев, Б.Банчев, В.Василев, Вл.Христов, В. Лакова, , Гр.Темнишки, Д.Димитрова, Д.Давидкова, Д.Пеев, Д.Динков, Ек.Илиева, Иво Ралчовски, Ир.Иванова, Кр.Ангелов, Л.Генов, М.Цветков, М.Ангелов, М.Калистратов, М.Младенов, М.Янков, Н.Василев, Н.Велчовска, Н.Николов, Р.Петков, С.Александрова, Св.Арнаудов, Ст.Стаменов, Т.Георгиева, Т.Милева, Хр.Младенова, Цв.Дамяновска и Цв.Николаева.

ПРОТИВ – 0

ВЪЗДЪРЖАЛИ СЕ – 1: Г. Генов.
ПРОЕКТЪТ ЗА РЕШЕНИЕ СЕ ПРИЕМА

По т. 13 от дневния ред на заседанието д-р Вл. Христов, даде думата за доклад на г-н Ал. Владимиров.

13. Продажба на общински жилища по реда на Наредбата за условията и реда за управление и разпореждане с общински жилища.









Докладва: Александър Владимиров









Зам.-кмет на Община Враца
Р Е Ш Е Н И Е  № 470

ОТНОСНО:  Продажба на общински жилища по реда на Наредбата за условията и реда за управление и разпореждане с общински жилища

ОБЩИНСКИ СЪВЕТ
На основание чл. 21, ал. 1, т. 8 и ал. 2 от ЗМСМА, във връзка с  чл. 47, ал. 1, т. 3 от Закона за общинската собственост и в съответствие с изискванията на чл. 40, ал. 2 от Наредбата за условията и реда за управление и разпореждане с общински жилища /НУРУРОЖ/ и при мотиви, подробно изложени в Предложението
Реши:
1. Дава съгласие да се извърши продажба на общински жилища по реда на чл. 46 от Наредбата за условията и реда за управление и разпореждане с общински жилища, съгласно Приложение № 1 – списък на общински жилища предложени за продажба. 
2. Възлага на Кмета на Община Враца да извърши продажбата на общинските жилища по реда на чл. 46 от Наредбата за условията и реда за управление и разпореждане с общински жилища, съгласно Приложение № 1 – списък на общински жилища предложени за продажба. 
РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 29: Анг.Иванов, Б.Ничев, В.Василев, Вл.Христов, Гр.Темнишки, Д.Димитрова, Д.Давидкова, Д.Пеев, Д.Динков, Ек.Илиева, Иво Ралчовски, Кр.Ангелов, М.Цветков, М. Драганов, М.Ангелов, М.Калистратов, М.Младенов, М.Янков, Н.Василев, Н.Велчовска, Н.Николов, Р.Петков, С.Александрова, Св.Арнаудов, Ст.Стаменов, Т.Георгиева, Т.Милева, Хр.Младенова, и Цв.Николаева.

ПРОТИВ – 4: Г. Генов, Ир.Иванова, Л.Генов и Цв.Дамяновска.
ВЪЗДЪРЖАЛИ СЕ – 0
ПРОЕКТЪТ ЗА РЕШЕНИЕ СЕ ПРИЕМА

Приложение №1
Списък на общински жилища предложени за продажба

	№
	Наемател/молба вх. № 
	Жилище – апартамент,

местонахождение,  адрес
	Заповед за 

настаняване

№
	Вид 

на имота


	Акт 

за ОС 
№
	Данъчна оценка

в лв.
	Продажна

цена

по чл. 40 ал. 2 от НУРУРОЖ в лв.

	1.
	ОЛГА ЕВГЕНИЕВА

вх. № 9400-0-6026/13.05.2021 г.
	Самостоятелен обект в сграда

с  идентификатор 

12259.1010.24.37.20 
ап. № 65, ж.к.”Дъбника” бл. 41, вх. В, ет. 7, гр. Враца
	516/25.03.2020 г.
	Двустаен
	3581
	10 541.10
	21 083.00

	2.
	ДИЛЯНА ВЕСЕЛИНОВА

вх. № 9400-0-5755/10.05.2021 г.
	Самостоятелен обект в сграда

с  идентификатор 

12259.1010.24.37.23 
ап. № 68, ж.к.”Дъбника” бл. 41, вх. В, ет. 8, гр. Враца
	806/30.04.2020 г.
	Двустаен
	3546
	10 019.60
	20 040.00

	3.
	МАРИЯ МИГДОНИО

вх. № 9400-0-6987/02.06.2021 г.
	Самостоятелен обект в сграда

с  идентификатор 

12259.1010.24.10.8 
ап. № 8, ж.к.”Дъбника” бл. 132, вх. А, ет. 3, гр. Враца
	869/29.07.2011 г.


	Едностаен
	3590
	7 416.20
	14 833.00

	4.
	ПЕТЯ ОРЛИНОВА

вх. № 9400-0-6758/27.05.2021 г.
	Самостоятелен обект в сграда

с  идентификатор 

12259.1010.16.43.22 
ап. № 22, ж.к.”Дъбника” бл. 23, вх. Б, ет. 1, гр. Враца
	542/21.04.2016 г.
	Тристаен
	3582
	11 926.90
	23 854.00

	5.
	ГАЛЯ ГЕОРГИЕВА

вх. № 9400-0-14599/23.11.2020 г.
	Самостоятелен обект в сграда

с  идентификатор 

12259.1010.16.25.17 
ап. № 17, ж.к.”Дъбника” бл. 22, вх. А, ет. 6, гр. Враца
	1732/14.12.2016 г.
	Едностаен
	2995
	7 602.10
	15 205.00

	6.
	ПЕНКА ВЛАДИМИРОВА

вх. № 9400-0-8317/25.06.2021 г.
	Самостоятелен обект в сграда

с  идентификатор 

12259.1010.65.1.45 
ап. № 45, ж.к.”Дъбника” бл. 13, вх. Б, ет. 4, гр. Враца
	671/11.05.2015 г.
	Едностаен
	1723
	7 222.30
	14 445.00

	7.
	ДЕНИЦА БОРИСЛАВОВА

вх. № 9400-0-9714/22.07.2021 г.
	Самостоятелен обект в сграда

с  идентификатор 

12259.1010.40.5.24 
ап. № 24, ж.к.”Дъбника” бл. 33, вх. А, ет. 8, гр. Враца
	1861/08.11.2017 г.
	Тристаен
	2942
	13 057.30
	26 115.00

	8.
	СИЛВИЯ РУМЕНОВА

вх. № 9400-0-9699/21.07.2021 г.
	Самостоятелен обект в сграда

с  идентификатор 

12259.1010.220.1.23 
ап. № 23, ж.к.”Дъбника” бл. 39, вх. А, ет. 6, гр. Враца
	359/06.03.2017 г.
	Едностаен
	2659
	8 209.70
	16 420.00

	9.
	ПЕТЪР ХРИСТИНКОВ

вх. № 9400-0-10262/02.08.2021 г.
	Самостоятелен обект в сграда

с идентификатор 

12259.1008.190.1.6 

ап. № 5, ул. ”Васил Кънчов” 2Б, ет. 1, гр. Враца
	1318/18.07.2018 г.
	Едностаен
	3127
	6 118.30
	12 237.00

	10.
	САША ДИМИТРОВА

вх. № 9400-0-10872/12.08.2021 г.
	Самостоятелен обект в сграда

с идентификатор 

12259.1026.216.3.43 

ап. № 43, ж.к. ”Младост” бл. 6, вх. Б, ет. 3, гр. Враца
	1007/24.06.2019 г.
	Едностаен
	2748
	7 536.00
	15 072.00


По т. 14 от дневния ред на заседанието д-р Вл. Христов, даде думата за доклад на г-н Ал. Владимиров.

14. Даване на съгласие за отправяне на искане чрез Областен управител на област Враца за внасяне на предложение в Министерски съвет на Република България, за вземане на решение за предоставяне за безвъзмездно управление на Община Враца, за срок от 10 години, на недвижими имоти – държавна собственост, върху които е разположен Развлекателен парк „Леденика”.









Докладва: Александър Владимиров









Зам.-кмет на Община Враца
Р Е Ш Е Н И Е  № 471

ОТНОСНО : Даване на съгласие за отправяне на искане чрез Областен управител на област Враца за внасяне на предложение в Министерски съвет на Република България, за вземане на решение за предоставяне за безвъзмездно управление на Община Враца, за срок от 10 години, на недвижими имоти – държавна собственост, върху които е разположен Развлекателен парк „Леденика”.

О Б Щ И Н С К И   С Ъ В Е Т
На основание чл.21, ал.1, т. 8 и ал. 2 от Закона за местното самоуправление и местната администрация, чл. 15, ал. 1 и ал. 2 от Закона за държавната собственост, във връзка с чл. 6, ал. 2 от Правилника за прилагане на Закона за държавната собственост, и при мотиви, изложени в предложението,   

Р Е Ш И:
I. Дава съгласие за предприемане на действия за предоставяне безвъзмездно за управление на Община Враца на недвижими имоти-държавна собственост, както следва:

1. Незастроен поземлен имот с идентификатор № 12259.200.26 /дванадесет хиляди двеста петдесет и девет точка двеста точка двадесет и шест/ по кадастралната карта и кадастралните регистри на гр. Враца, одобрени със Заповед № РД-18-43/16.09.2005 г. на Агенция по кадастъра, местност "Влахиня", с площ 827 кв.м. /осемстотин двадесет и седем кв.м/, с предназначение на територията: земеделска, с начин на трайно ползване: Природна забележителност, актуван с АПДС № 2668/12.06.2009 г. 

Имотът е част от Природна забележителност пещера "Леденика" и се ползва, съгласно установения режим и ограничения като защитена територия в законовите и подзаконовите нормативни актове, както и в заповедите за обявяването му за защитена територия.
2.  Поземлен имот с идентификатор № 12259.200.66 /дванадесет хиляди двеста  петдесет и девет точка двеста точка шестдесет и шест/ по кадастралната карта и кадастралните регистри на гр. Враца, одобрени със Заповед № РД-18-43/16.09.2005 г. на Изпълнителния директор на Агенция по кадастъра, местност "Балкана", к.к „Леденика“, с площ 767 710 кв. м /седемстотин шестдесет и седем хиляди седемстотин и десет кв.м/, с начин на трайно ползване: Природна забележителност, с трайно предназначение на територията: Защитена, актуван с АПДС № 3392/09.06.2016 г.

Имотът е част от Природна забележителност пещера "Леденика" и се ползва, съгласно установения режим и ограничения като защитена територия в законовите и подзаконовите нормативни актове, както и в заповедите за обявяването му за защитена територия.
2.1. Сграда - Посетителски център „Прилепа“ с идентификатор № 12259.200.66.1 /дванадесет хиляди двеста петдесет и девет точка двеста точка шестдесет и шест точка едно/ по кадастралната карта и кадастралните регистри на гр. Враца, одобрени със Заповед № РД-18-43/16.09.2005 г. на Изпълнителния директор на Агенция по кадастъра, със застроена площ 472 кв. м. /четиристотин седемдесет и два кв. м./, масивна конструкция, с предназначение: „курортна, туристическа сграда“, състояща се от:

- първи етаж - фоайе, магазин за сувенири, зала, офис за инструктаж, битово помещение, тоалетна с предверие и веранда;
- подземен етаж - склад, тоалетна.
2.2. Сграда „Амфитеатър“ с идентификатор № 12259.200.66.2 /дванадесет хиляди двеста  петдесет и девет точка двеста точка шестдесет и шест точка две/ по кадастралната карта и кадастралните регистри на гр. Враца, одобрени със Заповед          № РД-18-43/16.09.2005 г. на Изпълнителния директор на Агенция по кадастъра, със застроена площ 138 кв. м. /сто тридесет и осем кв. м./, на един етаж, масивна конструкция, с предназначение: „сграда за култура и изкуство“.

Гореописаните сгради, са актувани с АЧДС № 3391/09.06.2016 г. и се намират в поземлен имот с идентификатор № 12259.200.66 /дванадесет хиляди двеста петдесет и девет точка двеста точка шестдесет и шест/ по КККР на гр. Враца.
II. Възлага на Кмета на община Враца да извърши необходимите действия за безвъзмездното придобиване на правото на управление на Община Враца, за срок от 10 години, на недвижимите имоти-държавна собственост, описани в т. I. 
РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 35: Анг.Иванов, Б.Ничев, Б.Банчев, В.Василев, Вл.Христов, В. Лакова, Г. Генов, Гр.Темнишки, Д.Димитрова, Д.Давидкова, Д.Пеев, Д.Динков, Ек.Илиева, Иво Ралчовски, Ир.Иванова, Кр.Ангелов, Л.Генов, М.Цветков, М.Ангелов, М.Калистратов, М.Младенов, М.Янков, Н.Василев, Н.Велчовска, Н.Николов, Р.Петков, С.Александрова, Св.Арнаудов, Ст.Стаменов, Т.Георгиева, Т.Милева, Хр.Младенова, Цв.Дамяновска и Цв.Николаева.

ПРОТИВ – 0

ВЪЗДЪРЖАЛИ СЕ – 0 
ПРОЕКТЪТ ЗА РЕШЕНИЕ СЕ ПРИЕМА

По т. 15 от дневния ред на заседанието д-р Вл. Христов, даде думата за доклад на г-н Ал. Владимиров.

15. Одобряване на Меморандум за сътрудничество между Община Враца и Община Болгаре, Република Италия.









Докладва: Александър Владимиров









Зам.-кмет на Община Враца
Р Е Ш Е Н И Е  № 472
ОТНОСНО: Одобряване на Меморандум за сътрудничество между Община Враца и Община Болгаре, Република Италия
ОБЩИНСКИ СЪВЕТ


На основание чл. 21, ал. 1, т. 23 и ал. 2 и чл. 59, чл. 60 и чл. 61 от Закона за местното самоуправление и местната администрация (ЗМСМА) и при мотиви, подробно изложени в предложението, 
РЕШИ:
 
1. Одобрява проект на Меморандум за сътрудничество между Община Враца и Община Болгаре, Република Италия.
2. Упълномощава Кмета на Община Враца да подпише Меморандума по т.1.
3. Упълномощава Кмета на Общината да представлява Община Враца, като страна по Меморандумa за сътрудничество.
4. Възлага на Кмета на Община Враца да извърши необходимите действия по изпълнение на Решениeтo.
РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 35: Анг.Иванов, Б.Ничев, Б.Банчев, В.Василев, Вл.Христов, В. Лакова, Г. Генов, Гр.Темнишки, Д.Димитрова, Д.Давидкова, Д.Пеев, Д.Динков, Ек.Илиева, Иво Ралчовски, Ир.Иванова, Кр.Ангелов, Л.Генов, М.Цветков, М.Ангелов, М.Калистратов, М.Младенов, М.Янков, Н.Василев, Н.Велчовска, Н.Николов, Р.Петков, С.Александрова, Св.Арнаудов, Ст.Стаменов, Т.Георгиева, Т.Милева, Хр.Младенова, Цв.Дамяновска и Цв.Николаева.

ПРОТИВ – 0

ВЪЗДЪРЖАЛИ СЕ – 0 
ПРОЕКТЪТ ЗА РЕШЕНИЕ СЕ ПРИЕМА

ПРОЕКТ!
МЕМОРАНДУМ ЗА СЪТРУДНИЧЕСТВО

Днес …………. г.,  в гр. Болгаре, на основание чл. 59, ал. 1 във връзка с чл. 61, ал. 1 от ЗМСМА и в изпълнение на Решение на Общински съвет - Враца № ……, взето с протокол №
от
………. г., и на основание …………………………… …………….между:

1. ОБЩИНА ВРАЦА, със седалище и адрес на управление: Република България, област Враца, гр. Враца, ул. „Стефанаки Савов” № 6, БУЛСТАТ 000193115, представлявана от КАЛИН КАМЕНОВ - Кмет на Община Враца, и

2. ОБЩИНА БОЛГАРЕ, със седалище и адрес на управление: Република Италия, провинция Бергамо, регион Ломбардия, гр. Болгаре, …………фискален код ………………., представлявана от ЛУЧАНО РЕДОЛФИ - Кмет на Община Болгаре, от друга страна,
заедно наричани по-долу „Страните“,

СЕ СКЛЮЧИ НАСТОЯЩИЯТ МЕМОРАНДУМ ЗА СЪТРУДНИЧЕСТВО ЗА СЛЕДНОТО:

I. ПРЕДМЕТ, ОБХВАТ И ЦЕЛ НА МЕМОРАНДУМА
Чл. 1. Предмет на настоящия меморандум е регламентиране на ангажиментите и отношенията, които страните поемат във връзка с осъществяване на сътрудничество при реализиране на общи проекти и инициативи, привличане на инвеститори, условия за развитие на интензивна комуникация между страните, обмяна на опит и добри практики, с цел изработване на общи позиции, постигане на необходимата координация, информационен обмен за бъдещи проекти и програми, както и за реализиране на съвместни действия в тази насока.
Чл. 2. Сътрудничеството цели обединяване на усилията на страните за регионално и местно развитие.
Чл. 3. Страните запазват своята юридическа и финансова самостоятелност при съвместната си дейност и сътрудничество, както и всички административно-правни, финансови и други дейности.
II. СРОК

Чл. 4. Срокът на меморандума е 3 години, считано от датата на подписването му, като той може да бъде удължаван с писмено споразумение между страните.

III. ПРАВА И ЗАДЪЛЖЕНИЯ НА СТРАНИТЕ

Чл. 5. Страните се съгласяват:

1. да координират и разработват съвместни инициативи и проекти;

2. да обединят усилията си за насърчаване, подпомагане и улесняване на икономическото сътрудничество и привличане на инвеститори, като за целта редовно обменят информация за икономически показатели, статистики, търговски данни и инвестиционни политики;

3. да си сътрудничат при развитие на социално-образователна инфраструктура;

4. да осъществяват съвместни дейности и обменят информация, идеи и добри практики, свързани с регионално и местно развитие.

Чл. 6. Страните се задължават да съдействат за постигане на целите на настоящия меморандум като:

1. осигуряват експерти, в зависимост от спецификата на подлежащите на изпълнение дейности, които да работят за постигане на целите на настоящия меморандум;

2. поддържат постоянен контакт и обменят своевременно помежду си информация, която считат за съществена за изпълнението на този меморандум.

Чл. 7. Този меморандум не създава финансови задължения за страните. Въпросите възникнали в резултат от прилагането на сътрудничеството, ще се определят в отделни споразумения, които да отразяват общия интерес и не противоречат на действащото законодателство на Република България и Република Италия.

IV. УЧАСТИЕ HA СТРАНИТЕ В СЪВМЕСТНАТА ДЕЙНОСТ И СЪТРУДНИЧЕСТВО

Чл. 8. Страните договарят следните форми на сътрудничество:

1. взаимен обмен на информация, знания, идеи и добри практики;

2. координиране, разработване и изпълнение на съвместни дейности и инициативи във връзка със съвместни проекти;

3. осъществяване на активен диалог с публичните власти, гражданското общество, национални и международни организации със сходни цели и приоритети.

V. ПРЕКРАТЯВАНЕ

Чл. 9. Настоящият меморандум за сътрудничество се прекратява:

1. с изтичане на срока по чл. 4;

2. по взаимно съгласие на страните, изразено в писмена форма;

3. с изрично изразено писмено желание на една от страните.

VI. ОБЩИ РАЗПОРЕДБИ

Чл. 10. Меморандумът може да бъде изменян и допълван с писмено споразумение между двете страни.

Чл. 11. Страните по този меморандум следва да отправят всички съобщения и уведомления помежду си само в писмена форма.

Чл. 12. Този Меморандум ще бъде тълкуван и ръководен от законите на Република България. Всеки спор или противоречие, възникващи между страните във връзка с този меморандум ще бъде разрешаван по взаимно споразумение.

Чл. 13. Лицата за координация и контакт са:

1. за Община Враца

Нина Иванова

e-mail: kmet@vratza.bg
2. за Община Болгаре:

………………………………………………..

e-mail: …………………………………….
Настоящият меморандум се подписа в два еднообразни екземпляра - един за Община Враца и един за Община Болгаре.

ЗА ОБЩИНА ВРАЦА:                                     

ЗА ОБЩИНА БОЛГАРЕ:
КАЛИН КАМЕНОВ                                         

ЛУЧАНО РЕДОЛФИ

Кмет на Община Враца                                    
 
Кмет на Община Болгаре
16. Питания на граждани.

     
По т. 16 от дневния ред на заседанието д-р Владимир Христов докладва, че за изказване има един записал се гражданин – г-н Петър Вълкачовски, след което даде думата на г-н Вълкачовски, да зададе своето питане.
Д-р Христов обяви, че поради технически проблем от страна на г-н Вълкачовски, не може да се установи връзка и правото си на питане г-н Вълкачовски ще може да отправи на следващото заседание на Общински съвет – Враца.
Д-р Христов даде думата по следващата т. Разни от дневния ред на заседанието.
17. Разни.
В т. Разни няма изказвания.

 
След изчерпване на дневния ред, д-р Владимир Христов закри заседанието в 11:50 часа.
д-р Владимир Христов
Председател на Общински съвет – Враца


Изготвил протокола: 
Лора Младенова
Гл. експерт за работа с общинските съветници[image: image2.png]

ПРОГРАМА


НА ОБЩИНА ВРАЦА












